text:
Uzo di frecuencia pa sistemanan mobil cu tecnologia di 5G
Minister di Asunto Economico, Comunicacion y Desaroyo Sostenibel, Sr. mr. Geoffrey Wever, a inicia estudionan desde januari 2022 cu compania di consulta Hulandes, Stratix, pa duna conseho tocante un tarifa aceptabel cu Aruba por aplica pa uzo di frecuencia pa sistemanan di telefon celular cu tecnologia di 5G.
Drs. Rudolf van der Berg, kende ta un “Senior Consultant” di Stratix, ta encarga cu e tarea pa studia e situacion di Aruba su uzo di spectrum pa telefon mobil, pa yega na un maneho di particion di e spectrum efectivamente. E obhetivo final lo ta pa – banda di determina e balor di e spectrum – maximalisa balor social cu su uzo, y logra mas uzo posibel di spectrum cu lo duna e velocidad maximo den comunicacion, mihor cobertura y mas capacidad pa uzo simultaneo.
Stratix a conduci reunionnan cu Minister Wever y tambe DTZ pa delibera planificacion y alinea metanan. Tambe a reuni separadamente cu Setar y Digicel pa intercambia di idea pa diferente opcion di spectrum y tarifa. Stratix a tene entrevista tambe cu Guarda Nos Costa, Aruba Airport Authority, Cuerpo di Polis, Aruba Ports Authority, Elmar, WEB y Aruba Trade & Industry Association, p’asina tende nan punto di bista tocante comunicacion, cobertura, uzo y particion di e spectrum.
Stratix a señala cu Aruba mester pensa riba desaroyonan futuristico manera rednan mobil priva, pa instancianan manera aeropuerto y waf cu ta ricibi un multitud grandi di hende. Red mobil priva ta comparabel cu WIFI, pero ta tene e instancia su comunicacion operacional mobil separa. Ta importante pa ora ta hopi druk den aeropuerto of riba waf, cu esaki no por stroba comunicacion mobil di e trahadonan, ni e cameranan mobil of sistema en general di seguridad. Rednan mobil priva ya caba ta den uzo den waf di Rotterdam y ta den proceso pa ser aplica na Schiphol.
Loke tambe haya reaccion positivo ta e mehoracion di precision di localidad ora – via un yamada di emergencia – por determina e luga di salida di e yamada di emergencia. Medio di un tecnica cu yama “Advanced Mobile Location” e telefon mobil inteligente (“smartphone”) ta manda e ubicacion GPS pa e servicio di emergencia. E mehoracion lo ta for di “un luga deconoci den Arikok,” pa un luga cu un precision di 25 meter. Riba lama Kustwacht por scapa tempo y placa si por uza e ubicacion GPS como punto basico, en bes di manda un avion di patruya.
Den september Stratix lo presenta e resultadonan y posibel mecanismonan di particion di spectrum cerca minister di comunicacion, stakeholders y interesadonan, p’asina por fiha e proximo pasonan pa implementacion.


c: text/html

text:
KRALENDIJK – Mayornan prekupá no ta aseptá un desishon ku direktor nobo di Liseo Boneriano ta bai implementá.
E direktor ku apénas a sinta na komienso di aña eskolar 2020, pues algun luna pasá, ta proponé pa ehekutá e regla nobo; muchanan no por keda sinta mas. Ku esaki e ta referí ku muchanan ku ta bai Liseo Boneriano momentu ku nan keda sinta, esta nan punto no ta sufisiente pa nan sea terminá e skol òf di un klas pa otro, nan ta bai un nivel mas abou. Mayornan no ta aprobá e forma ku ke implementá e regla. Mayornan tin derecho pa duna opinion i mester skuchanan.
Mayornan no ta kontra e desishon, sinembargo e mester bai konforme lei demokrátiko.E derecho pa keda sinta 1 bia lo wòrdu kambiá, sigun e Direktor nobo di liseo keda sinta no ta un derecho, E direktor a kita e derecho i sin konsulta ku mayornan ni e dosentenan a manda e reglamento Hulanda. E forma ku e ta deseá pa aplik’é no ta korekto. Su meta tabata pa kumpli ku eksigensia di inspektor na Hulanda pues tur skol ku ta kai bou di lei Hulandes mester manda e dokumento pa 1 di òktober 2020. El a menshoná ku ta Hulanda a pone preshon i ku mester aplik’é rápido. Sinembargo, no por tuma e kos aki sin konsulta ku mayornan òf e representante di mayornan. Asina e ta den lei. Mester tin un órgano ku ta yuda pensa momentu ku ta deseá pa un kambio general. E proseso ta loke tin e mayornan hopi prekupá ta imponé un desishon i despues instalá e komishon di partisipashon kaminda mayornan mester wòrdu representá. Mayornan tin kandidato ku nan por vota pa representá nan. Loke a sosodé resientemente pa loke ta trata e parti di votamentu, esaki a bai pa medio di Internèt, debí na e problema di Coronavírùs. Pues no por a hasié manera kustumbrá.
Hopi hende no a partisipá, kisas debí ku nan no tin Internèt i mas. Di e 580 alumno, solamente 66 mayor a vota i esun ku nan a skohe a haña 29 voto. E direktor a bisa ku no ta su parti, kon e kos ta hinká den otro. Pues e aprobashon pa e kambio a bai sin aprobashon di mayornan generalmente. Pues esaki no tin balides. Mester stòp ku desigualdat. No a kana e kaminda korekto i a simplemente introdusí algu i pensa ku mayor nan mester asept’é.

robotstxt: allowed

filter: keep


text:
APELDOORN — Liemarvin Bonevacia a bira kampion Hulandes riba 400 meter indoor despues di a gana den final na e Nationaal Kampioenschap Indoor na Apeldoorn. Liemarvin a kore un tempu di 46,54 sekònde den e final. Tras di Liemarvin a finalisá Bjorn Blauwhof, miéntras ku na di tres lugá a finalisá e yu di Kòrsou Terrence Agard.
Terrence Agard a kore un tempu di 46,77 sekònde ku ta sufisiente pa logra klasifikashon pa e kampionato Oropeo Indoor na Praag, Repúblika Cheko otro luna. Liemarvin ya a logra su klasifikashon pa e kampionato Oropeo i a konsiderá e kareda aki komo un kalentamentu pa e kampionato Oropeo.
Aki dos siman den e kampionato Oropeo Liemarvin tin pensa di bende su kueru karu. Segun e atleta e ta sinti’e den su mihó forma i ta bai pa un medaya.
Den e mesun evento aki den disiplina di ‘kogelstoten’ tabata Denzel Comenentia ku a gana e título Hulandes ku un diferensia di 1 centimeter. Denzel a logra tira un distansia di 18 meter ku 87 centimeter.
Final 400 meter indoor
Kortesia di: Losseveter.nl


text:
ORANJESTAD, Aruba – 6 di Juli 2017: Tabata algo pasa di 10:30am awe diahuebs cu yamadanan a cuminsa drenta cu coriente a bay den varios area. Un rato despues e compania di contratista Odinsa a informa NV Elmar cu pa kibocacion nan a bolbe kap un kabel principal di 60KV riba Green Corridor na altura di Young Fellow Bar & Restaurant.
Na e sitio e empleadonan di Odinsa a splica tecniconan di NV Elmar cu nan tabata cobando cu un “Bachue”, ora cu nan a mira un kabel chikito di coriente. Nan a pensa cu ta esey so lo tabatin y a sigui coba te cu nan a nota awa. Asina a ripara cu esey no tabata awa, sino azeta blanco cu ta sali di e kabelnan principal di coriente di 60KV, cu entretanto nan a kap.
Areanan afecta cu a perde suministro di coriente ta Oranjestad, Tarabana, Dakota, San Barbola, Wayaca y Primavera.
Esaki no ta prome biaha cu ta kap kabelnan di NV Elmar cu consecuencia cu ta afecta suministro di coriente na consumidornan. Ya diabierna 2 di juni ultimo e mesun compania a kap e mesun tipo di kabel. Mester bisa cu e kabelnan aki ta masha costoso y e ultimo biaha tabatin un tecnico specialisa di Hulanda na Aruba pa un otro trabou, cu a duna un man mesora pa drecha e kabel. Luna pasa caba NV Elmar a corda e compania di construccion cu algun tempo atras un otro compania a kap un kabel asina y e cobransa a core den casi 1 miyon florin!
NV Elmar ta pidi disculpa pa e inconveniencia cu esaki a causa.


text:
ORANJESTAD, Aruba – Nos lo presenta nos mes, dor cu nos ta basta nobo ainda riba mercado. E intencion ta pa introduci nos mes na un manera mas formal y splica con por yuda negoshinan chikito pa crece na Aruba”, asina Oliver Vieira di Qredits Aruba a duna di conoce.
Un di e factornan pa cual tin hopi interes ta e parti di financiamento. Pero Qredits ta ofrece otro servicionan, manera guia, E-Learn y informacion adicional via nan website.
E participacion di Qredits ta un forma pa asina laga e entrepreneursnan sa cu, si ta pa un fiansa chikito pa cuminsa cu nan negoshi chikito of mediano, cu nan por acudi libremente cerca nan.
Participantenan lo haya ricibi diferente informacion diasabra awo durante e Small Business Event unda cu algun compania lo bin cu puntonan importante pa yuda companianan chikito y mediano. E Small Business Event lo tuma luga den Renaissance Convention Center y lo cuminsa desde 9:30 di mainta y lo termina pa 1’or di merdia. E evento lo ta uno gratis pero esnan cu ta desea di participa mester inscribi via e-mail l.croes@idea-aruba.com of yamando 582-1181 ext. 439.


text:
WILLEMSTAD – Fundashon Autosport Curaçao (FAC) i su Komishon Organisadó ta tuma e batuta over den 2014 pa tantu Kareda nan di Drag Internashonal i lokal komo Street Legal ta den full akshon.
Durante fin di siman ta tin un eksitoso seshon di tèst na Pista di Ronde Klip ku e vehíkulo mas rápido aki na Kòrsou entre nan “King Kong 4” manehá pa Pat Musi i algun vehíkulo mas manera Mr.Holly 4 manehá pa Johannes de Boer i tambe Mr. Johns manehá pa Virgil Henriquez , riba invitashon a tèst e parti nobo di betòn te ku 330 pia ku tabata un éksito . Segun tur hende tabata gosa riba e tono nan di tumba, tempu nan entre 6 i 7 sec tabata kai na Curacao International Raceway.
Komishon Organisadó di FAC ta manda aki un rekordatorio pa e reunion general ku doño nan di tantu motersaikel i outo nan di Kareda i Street Legal, ku ta tuma lugá awe, djamars 11 di febrüari pa 20.00 (8’or) na Curaçao International Raceway.
Despues di esaki pa tur koredó por kustumbrá ku e kambio nan hasi riba e pista lo bai tin un seshon di tèst 8 di mart kuminsando for di 19.00 (7’or) na Curaçao International Raceway na Ronde Klip.


text:
Kenitooh feat. Timo i AC-Dres zonando ‘Flex’
For di nan lansamentu e kompania di produkshon lokal Decoded, a bin ta produsí hóbennan talentoso di un manera strukturá i demostrando kreatividat i konosementu den maneho di artista. Esaki ta vigente ku e hóbennan Kenneth ‘Kenitooh’ Lacrum, Adhrec ‘AC-Dres’ Cannister i Timothy ‘Timo’ Rodrigues tambe. E trio ya a lansa un track den 2017 i awor ta introdusí e di dos huntu ku Decoded. E piesa titulá ‘Flex’ ta netamente papia di un vibrashon ‘teener’, ambiente bou di hóbennan di entre 12 ku 18 aña di edat.
E piesa, produsí pa Greyan Pastor ta papia di un grupo di amigu, gosando di bida. Kenitooh feat. Timo i AC-Dres ta presentá e ‘trap’ aki komo un piesa di bon vibrashon- un ‘pa chill song’ i ta sigur ku e lo ta un faborito riba playlist di e teener konsiderando e popularidat inmenso di e género musikal ‘trap’. E video clip ya tin 23,000 views riba YouTube i ta premirá ku ‘Flex’ lo sigui oumentá na popularidat pa e próksimo temporada. Por sigui artistanan di Decoded riba instagram i snapchat. Fanatikonan por mira e videoclipnan riba e Youtube Channel @decodedofficial òf solisitá e track ‘Flex’ na nan radio preferí. Ademas, por stream riba ITunes, Spotify, Google Play i Apple Music.


text:
ACE Kids Club lo bai kuminsa ku un proyekto nobo titula “Palu di Kuenta ta konta di Kompa Nanzi”. Pa e proyekto nobo aki nos ta buskando muchanan entre 6 pa 11 aña ku tin talento ku lo tin gana di forma parti di nos siguiente obra treatral.
Aña pasá ACE Kids Club a traha riba “E palu di kuenta” un obra ku tabata konta di personahenan di kuentanan di fantasia manera “Roodkapje, Hans & Grietje, Sneeuwitje”. E palu di kuenta a keda presentá varios biaha pa publiko general.
E aña aki nos ke konsentra riba e famoso personahe kultural ku henter pueblo di Bonairu konosé kual ta Kompa Nanzi. Den e obra aki nos lo bai haña diferente personahe manera Shi Maria, Shon Arei, Cha Tiger, Pega Saña i hopi mas. E obra lo tin komo base aktuashon, baile, musika i obra di man.
E parti di aktuashon i direkshon lo ta bou di guia di Lilimar Valencia. Joënny Molina i Amalie Melaan lo ta enkarga ku koreografia, Aimee Janga lo ta enkarga ku kanto i Joanne Nicolaas ku e parti di obra di man.
Trainingnan lo kuminsa den e luna di oktober i e obra lo kedá estrená den e luna di dezember 2022.
Mayornan si bo ta interesá pa bo yu(nan) forma parti di e obra teatral “Palu di Kuenta ta konta di Kompa Nanzi” inskribi bo yu mes ora. Lugánan ta limita pues no tarda na lastu momentu pa tuma un desishon.
Pa mas informashon por tuma kontakto ku nos na acesbonaire@gmail.com. Por manda nos un mensahe via di +599 785 9832 òf via di facebook page: ACE Bonaire.
Un danki na SKAL, Maduro & Curiels Bank, Fundashon Wega di Number Boneiru, WEB, Playa Traiding, Gartish, Wilca N.V i Top Professional Cleaning pa nan aporte na Art Culture Education Foundation pa asina nos por sigui krea mas proyekto edukativo na nos muchanan.


text:
“Mi tin tur confiansa cu Integridad ta den bon man y semper mi lo tey pa yuda”
Durante e periodo di gobernacion di Gabinete Wever-Croes I, Prome Minister Evelyn Wever-Croes tabata tin e cartera di Integridad bou di su encargo. Un cartera cu pa Prome Minister tabata di hopi importancia mirando cu integridad tabata un punto cardinal den e plan di gobernacion. Prome Minister, durante su periodo como Minister di Integridad a traha riba e fundeshi cu Aruba mester pa construi e edificio di integridad. A traves di Bureau Integriteit Aruba a logra construi e departamento aki cu awe ta un realidad.
Prome Minister tambe a traha conhuntamente cu StichthingDeugdelijkheid Bestuur Aruba riba un National Integrity Scan pa yega na un nul-meting riba e tereno di integridad. E scan aki ta den e fase final y pronto lo wordo presenta nacomunidad.
Otro aspecto importante cu Premier Wever-Croes a aporta nadje ta Corporate Governance na unda a yega na diferentepalabracion den cuadro di bon gobernacion di noscompanianan estatal.
Integridad lo sigui ta importante den e proximo gobernacion di Gabinete Wever-Croes II na unda cu lo sigui construi riba e fundeshi cu ya a wordo crea. Pa Prome Minister e traspaso di e cartera aki ta crea emocionnan mixto mirando tur e esfuerso cu el a pone den e cartera aki. Señor Ursell Arends lo bira e proximo minister cu lo carga e cartera aki y lo sigui construiriba e fundeshi cu a wordo crea durante e 4 añanan di GabineteWever-Croes I.
“Awe a toca e momento pa traspasa e cartera di Integridad pa sr. Ursell Arends kende ta e minister nobo cu lo ta bay ta encarga cu ne. Manera mi a indica anteriormente e cartera di integridad semper tabata manera un baby pa mi y ta poco dificil pa lag’e bay. Pero mi tin tur confiansa cu e lo ta den bon man y semper mi lo tey pa yuda. Integridad lo sigui hunga un rol primordial den cada ministerio di Gabinete Wever-CroesII,” Prome Minister Evelyn Wever-Croes a finalisa bisando


text:
Entertainment
Home Entertainment
YMCA Aruba lo tin nan di dos Free Family Fun Day
ORANJESTAD, Aruba – E aña aki YMCA Aruba ta organisa nan di dos Free Family Fun Day, cual ta un actividad cu aña pasa...
E bukinan di mas pret den e “Happy Box” di McDonald’s
ORANJESTAD, Aruba: McDonald’s ta renoba su compromiso cu e famianan agregando un alternativa novedoso di entretenimento na e "happy Box": lo ofrece un coleccion...
Staff y personal di Aruba Airlines a organisa un dia di limpiesa rond...
Cumana: Diasabra for di mainta tempran staff y personal di Aruba Airlines hunto cu algun miembro di famia y amigonan a bin hunto pa...
Minister di Salud Publico, Cuido di Nos Grandinan y Deporte, Dr. Carlos “Alex” Schwengle...
ORANJESTAD, Aruba: Minister di Salud Publico, Cuido di Nos Grandinan y Deporte, Dr. Carlos “Alex” Schwengle a topa cu e Asociacion di Volleyball Aruba...
Happy Hour na diferente establecimento rond di Aruba Publico a disfruta di nan cerbes...
ORANJESTAD, Aruba: For di luna di Juni ultimo caba, Brouwerij Nacional Balashi a lansa un campaña pa cerbes “Hopi Stout”. Na diferente establecimento rond...


text:
TEAMWORK TA SOSTENÉ BUSKADONAN DI TRABOU I TA DUNA 10 KURSO DI SOLISITUT GRÁTIS
Tin hopi inseguridat den nos komunidat debí na e impakto di Covid-19. Riba e área di ekonomia, nos ta enfrentando retonan grandi mirando ku hopi ta esnan ku lo pèrdè nan trabou. Pa por duna un kontribushon na esaki, Teamwork lo duna 10 kurso di solisitut pòrnada na personanan ku ta en buska di un trabou nobo.
E kurso di solisitut lo tuma lugá online. E ta enfoká riba tur elemento ku ta importante pa bo por presentá bo mes na un manera profeshonal riba e merkado di labor. Nos lo pasa den henter e proseso di solisitut: nos lo kuminsá na determiná ken bo ta, kiko bo ke, kon pa skibi un karta di solisitut i kon pa hiba un kombersashon profeshonal. Banda di e kurso, tambe bo por hasi uso di e ekspertisio di Teamwork. Ta nos plaser pa sostené bo den e proseso aki.
Bo ke tin e oportunidat pa partisipá na e kurso gratis aki? Bo por kuminsa na “like” e mensahe, i indiká pakiko lo bo ke partisipá. Tambe bo por “tag” un persona ku bo ta kere mester partisipá na e kurso aki. Studiantenan ku a terminá nan estudio i ku ta buskando un trabou, tambe ta bin na remarke. E akshon ta bálido te ku 31 mei.
Bo ke risibí mas informashon tokante e kurso? Bishitá nos website www.teamworkcuracao.com òf tuma kontakto ku nos via telefòn +599 9 4616645 òf manda nos un mail na info@teamworkcaribbean.com.


text:
KRALENDIJK – Radio Live 99.9 FM a buska informashon pa hendenan ku ta biaha for di Boneiru pa Kòrsou i regresá, mester hasi e PCR tèst. Mester hasi e tèst menshoná na momentu un persona ta biaha for di Kòrsou pa Boneiru. Sea un persona ku ta biba na Boneiru òf ta bin pa algun dia Boneiru, e mester kumpli ku e PCR tèst. Tin 2 sitio na Kòrsou ku ta kobra 225 florin pa hasi e tèst ya menshoná. Na Medical Lab i ADC, ta hasi e PCR tèst pa 225 florin (126 dòler) i na LAB The Med, 185 florin (103 dòler). Si bo ta bini for di Aruba, e tèst menshoná ta kosta 125 florin (75 dòler).
Solamente un persona ku sali for di Boneiru mainta i regresá riba e mes un dia Boneiru, no ta nesesario pa hasi e tèst, gezaghèber Edison Rijna a bisa.


text:
E selekshon maskulino di vòlibòl di Kòrsou a sali supkampion dje kompetensia regional Cazova U21. E tim di Barbados tabata superior den final: 3-0. E ekipo femenino a tèrminá na di sinku puesto den e kampionato ku a tuma lugá na Martinique.
Kòrsou pues a kompetí ku dos selekshon den e kampionato di Kariba di vòlibòl. Esaki a kuminsá dia 7 i tèrminá djasabra 14 di dezèmber na Rivière-Salée na Martinique.
E vòlibolistanan maskulino di Kòrsou a zona un kampanaso derotando den e serinan prefinal e fuerte selekshon di Trinidad & Tobago. Tabata un wega hopi pèrtá i pareu. Kòrsou a gana e wega ku skor di 3-2 ku e sigiuente parsialnan: 21-25, 25-21, 24-26, 25-20 i 15-11.
Ku e viktoria ei Kòrsou a klasifiká sorprendentemente pa final kontra di Bahamas, ku a pasa pa e wega final derotando Guadeloupe. Aki Bahamas tabata muchu fuerte pa Kòrsou: 3-0. Parsialnan: 25-14, 25-16 i 25-20.
E selekshon di Kòrsou tabata formá pa Gideon Willems, Dimanche Elsevijf, Timothy van Henneigen, Jonathan Pieter, Quijair Wever, Kanny Chatlein, Jashir Naaldijk, Nigel Albertus, Joshua van Henneigen, Jaden Naaldijk, Raydley Allee i Davidionel Isei. Henrich Daal tabata head coach i su asistente tabata Reno Martha.
E selekshon femenino a gana den su último wega ku skor di 3-2 di Guadeloupe pa asina tèrminá na di sinku puesto. E parsialnan tabata: 25-20, 27-25, 15-25, 16-25 i 16-14.
E selekshon di Kòrsou tabata formá pa Shiony Belioso, Tahnee Gerard, Richaina Martis, Liz Rossen, Matilda van Grieken, Glovienelly Phelipa, Lakisha Hous, Girhangely St Hillaire, Argenette Wernet-Bernardus, Lyanne Albertus, Ivannia Sambo i Quianna St Hillaire. Entrenadónan Gilbert Paulina i Desi Servania tabata e entrenadónan.


text:
Hopi hende ta kategorisá kosnan ku mi skibi riba mi página komo ‘fake’. En realidat no ta asina. De bes en kuando, mi sa haña ideanan pa krea un historia rondó di akontesimentunan ku a sosodé den komunidat òf ku mi persona. E ideanan aki ta kai mas bien bou di sátira. Ta ideanan ku mayoria bia ta basá riba algu ku a sosodé di bèrdat, i sea mi a pone algu aserka pa eksager’é òf pa dòrn’é ku un tiki ‘dark humor’. Ta ami su stail. Bo no mester gusta ni aprobá esei.
Sátira pa esnan ku no sa, ta e uzo di humor, ironia òf eksagerashon pa ekspresá un pensamentu. Tin hende ta hasié pa ridikulisá òf krítika un persona òf instansia. Partikularmente polítikonan ta resultá víktima di sátira pa motibu di nan komportashon hipókrita.
Na Kòrsou aki, ta parse mi ku nos no konosé esaki, i pa motibu di flohera i ignoransia, hopi hende ta sea tuma e sátira komo e realidat, òf (pa nan ta ‘safe’) nan ta kere ku tur kos ku mi skibi ta falsu, pa motibu ku pa nan, e ta difísil pa diferenshá kiko ta real for di kiko no. Esaki ta algu ku ami lo tin ku bai kambia, pa evita konfushon.
Loke mi ta bai skibi aki, mi por bisa bo ku e no ta kai bou di ni ‘fake news’ ni sátiro. Mi ta bai konta presis loke a sosodé, na e manera ku ami a eksperensi’é.
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Resultadonan di Beisbòl Liga Grandi ayera:
- Minnesota Twins a pèrdè di St. Louis Cardinals ku skor di 3-2
- Colorado Rockies a pèrdè di Houston Astros ku skor di 8-5
- Oakland Athletics a derota San Diego Padres ku skor di 6-5
- Seattle Mariners a pèrdè di San Francisco Giants ku skor di 6-2
- Atlanta Braves a pèrdè di Boston Red Sox ku skor di 9-4
Pa Atlanta Andrelton Simmons no a mira akshon. Andrelton su man drechi tabata steif despues di a risibí un picheo den su man e dia anterior. E ekipo di Atlanta ta kere ku Andrelton lo por ta bek den aliniashon awe si e hinchá baha. Pa Boston Xander Bogaerts a konektá 2 hit den 4 turno na bate ku 1 kareda empuha. Xander tin un promedio di .293
- Chicago White Sox a pèrdè di Pittsburgh Pirates ku skor di 3-0
- Philadelphia Phillies a pèrdè di Baltimore Orioles ku skor di 19-3
- Cincinnati Reds a derota Detroit Tigers ku skor di 5-2
- New York Yankees a pèrdè di Miami Marlins ku skor di 12-2
Didi Gregorius a konektá 1 hit den 4 turno na bate ku 1 kareda anotá. Didi tin un promedio di .237
- Toronto Blue Jays a pèrdè di New York Mets ku skor di 3-2
- Washington Nationals a derota Tampa Bay Rays ku skor di 16-4
- Cleveland Indians a gana Chicago Cubs ku skor di 6-0
- Los Angeles Dodgers a pèrdè di Texas Rangers ku skor di 3-2
Kenley Jansen no a picha den e partido aki. Kenley e temporada aki tin 9 partido salba ku un rèkert di 1-0 i un efektividat di 0.82
- Kansas City Royals a derota Milwaukee Brewers ku skor di 7-2
- Arizona Diamondbacks a pèrdè di Los Angeles Angels ku skor di 4-1
Partidónan di Liga Grandi pa awe:
- Tampa Bay Rays kontra Washington Nationals
- Miami Marlins kontra New York Yankees
- Baltimore Orioles kontra Philadelphia Phillies
- New York Mets kontra Toronto Blue Jays
- Boston Red Sox kontra Atlanta Braves
- Detroit Tigers kontra Cincinnati Reds
- Chicago Cubs kontra Cleveland Indians
- St. Louis Cardinals kontra Minnesota Twins
- Milwaukee Brewers kontra Kansas City Royals
- Pittsburgh Pirates kontra Chicago White Sox
- Houston Astros kontra Colorado Rockies
- Los Angeles Angels kontra Arizona Diamondbacks
- San Diego Padres kontra Oakland Athletics
- San Francisco Giants kontra Seattle Mariners
- Texas Rangers kontra Los Angeles Dodgers
Breve:
Tripel A
- Roger Bernadina a konektá 1 hit den 4 turno na bate pa Albuquerque Isotopes. Roger tin un promedio di .256
Klase A
- Carlton Daal a konektá 3 hit for di kua 1 doblete den 4 turno na bate ku 1 kareda anotá i otro empuhe pa Daytona Tortugas. Carlton tin un promedio di .266
- Phildrick Llewellyn no a konektá hit den 3 turno na bate pa Delmarva Shorebirds. Phildrick tin un promedio di .133
- Darren Seferina no a konektá hit den 5 turno na bate pa Peoria Chiefs. Darren tin un promedio di .280
- Ozhaino Albies a konektá 1 hit den 6 turno na bate pa Rome Braves. Ozhaino tin un promedio di .316
Liga di Verano Dominikano
- Sander Boeldak a konektá 2 hit den 4 turno na bate ku 1 base roba i 2 kareda empuha pa DSL Braves. Sander tin un promedio di .289
- Chris Pieters a konektá 2 hit den 3 turno na bate ku 1 base por bola i 1 kareda anotá pa DSL Cubs. Chris tin un promedio di .211
- Alexander Rodriguez a konektá 2 hit den 4 turno na bate ku 1 base por bola 1 kareda anotá i otro empuha pa DSL Rays. Alexander tin un promedio di .250
- Zaino Henriquez a konektá 1 hit den 4 turno na bate ku 1 kareda anotá i otro empuha pa DSL Twins. Zaino tin un promedio di .080
Liga Independiente
- Curt Smith no a konektá hit den 4 turno na bate pa Lincoln Satldogs. Curt tin un promedio di .180


text:
Time Magazine a publica su lista anual tan spera TIME 100 di e personahenan mas influyente na mundo. E lista ta cubri e personanan cu un background amplio y ta representa e personanan cu a laga un stempel den e sociedad. Check out e lista di e Top 10 personalidadnan cu ta aparece riba e lista.
ANTHONY FAUCI: E pandemia di coronavirus a ‘challenge’ e comunidad sanitario na henter mundo. Na Merca cu ta sigui ser un di paisnan mas afecta pa e virus, e director di National Institute of Allergy and Infectious Diseases, a desempeña un rol vital guiando e pais.
MEGAN THEE STALLION: TIME a clasifica e rapper den e categoria di pionero pa su trabou den e industria di musica. Sinembargo, no ta solamente su rap sino su boluntad di desafia e norma, manera e actor Taraji P Henson ta describi Megan Thee Stallion.
AYUSHMANN KHURRANA: E actor di cine Hindi a logra subi e lista door di desafia e masculinidad convencional na India a traves di su peliculanan manera Vicky Donor, Shubh Mangal Zyada Saavdhan, Dream Girl, entre otro.
BONG JOON HO: E director ganado di un Oscar a yega e lista pa hiba cinema Sur Koreano pa mundo.
TSAI ING-WEN: E presidente di Taiwan a yega e lista pa desafia e obhetivonan persistente di China pa pone e pais bou di su teritorio.
MICHAELA COEL: E actriz britanico cu a crea y protagonisa e aña aki e serienan: Chewing Gum di Netflix y I May Destroy You (2020) original di HBO, a trece un vision subtil di acoso sexual a traves di su reciente trabou.
KAMALA HARRIS: E candidato pa vicepresidente di e Partido Democrata na Merca, ta e prome muhe y e prome persona di origen ‘Indian-Black’ pa postula pa e posicion.
ANGELA MERKEL: Canciyer di Alemania desde 2005.
FUNDADONAN DI BLACK LIVES MATTER ALICIA GARZA, PATRISSE CULLORS & OPAL TOMETI: E fundadonan di un e movimentonan di husticia social mas esencial den 2020, a gana e respet di e comunidad color scur pa amplifica nan bos y exigi un cambio real den un sociedad racista.
NAOMI OSAKA: Mas cu su victoria den US Open, e hungado a ser aplaudi pa participa den Black Lives Matter di un manera unico.


text:
Despues di e avalancha na Mocoa, e damnificado y victimanan ta haci nan mes hopi pregunta. Y un di nan ta si nan por entabla un demanda colectivo contra estado.
E falta di prevencion di parti di entidadnan oficial pa cu e riunan cu ta pasa a traves di e municipio, specialmente e quebrada Taruca, ta un di e argumentonan pa cualifica esaki como un tragedia anuncia. Den e albergue di e coliseo Olimpico, lidernan di e barionan San Miguel, San Fernando y Los Bosques, afecta pa e avalancha, a reuni pa defini accion.
Pa Edwin Arbey Jansasoy, e idea di un accion legal ta un opcion cu por sirbi pa evita tragedia nobo, pero e ta seƱala cu ainda nan no tin asesoria huridico.Ā āAwor nan ta bisa cu nos mester bay di e alberguenan pa otro ciudad y cu e Oficina di Gestion di Riesgo ta responde pa nos, pero esey lo significa atrobe bay otro luga y nos sa cu si nan saca nos di aki, hasta e tiki placa cu nan a priminti nos por bay perdiā, el a comenta.
Y e ta seƱala cu e comunidadnan ta uni, pero tin miedo di halsa nan bos pa e problemanan di orden publico cu ta caracterisa e region. āNos sa cu den e pais aki e lidernan ta silencia nos, pesey nos no sa kico pa haci, si ta denuncia y despues tin un man yen di tera den bo boca, of spera ki cos nobo por bay pasa,ā el a agrega.
Aura Edia GarcĆa, di 67 aƱa, ta bisa cu e lo apoya e demanda.Ā āNos mester husticia y cu nan duna nos conseho pa por haci algo prontoā.Ā Gilberto GutiĆ©rrez, otro lider, ta afirma: āNingun hende a kere cu lo tabata posible (e avalancha) te cu awe por mira e consecuencianan, awor nos mester ta uni pa demanda.ā
E situacion di Edwin, Aura, Gilberto y e damnificadonan Gustavo Prada, presidente di e Corporacion Casa Armerita ta comprende perfectamente.Ā āTa duel nos loke a pasa na Putumayo. Nos ta pensa cu aportando e 25.000 mortonan di Armero lo tabata suficiente pa haci e sistemanan di prevencion funcionaā, el a sigura.
Segun Ricardo Hoyos, ex-presidente di e Conseho di Estado, e exito di un demanda ta depende di varios factor. Na prome luga, e ta bisa, mester proba cu a causa daƱo, manera perdida di bienes y di bida. Despues, cu tabatin fayo den servicio (di accion o di omision, atribuible na un entidad publico). Y, ademas, cu no a realisa e trabaonan di prevencion.Ā Cu o sin demanda colectivo, e proceso di rehabilitacion ta mustra di bay exigi varios aƱa.


text:
Despues di e incidentenan den fin di siman, diadomingo maintaMinister di Husticia, Siguridad y Integracion, mr. Andin Bikker, a yama un reunion extraordinario di e cinco partnernanstrategico den maneho di Husticia y Seguridad. Meta di e reunion ta pa haya informacion actualisa di e sucesonan y paamplia e medidanan anuncia diabierna ultimo. Tur esaki den un esfuerso pa contraresta e tendencia criminal y malcomportaciondi un grupo den comunidad.
E partnernan den e “Vijfhoekoverleg” ta Cuerpo Policial Aruba, Veiligheidsdienst Aruba, Ministerio Publico Aruba, NationaalCentraal bureau Terrorismebestrijding, Veiligheid en Interpol (NCTVI), y Ministerio di Husticia mes. Regularmente e grupo aki ta reuni, den cuadro di un maneho uniforma den Husticia.
Durante e reunion diadomingo mainta a acorda cu lo amplia e medidanan cu a anuncia diabierna mainta, pa garantisasiguridad. Ya diabierna mainta a anuncia entre otro mas control severo y visibilidad di polis riba caya y via e helicopter, cual den fin di siman a tuma luga y varios otro medida cu taimplementando. Pa loke ta e ampliacion di e medidanan, por spera cortamento den orario di cierre pa establecimentonanconsidera “hotspots” y combatimento y prevencion den cooperacion multidisciplinario cu diferente instancia y Ministerio. Tambe lo intensiva e implementacion di tecnologia, entre otro “mobile scanners” pa arma y instala camarananmoderno na entre otro e ‘hotspots’.
Mirando e desaroyonan y e urgencia pa tuma medida mesora, a tuma contacto cu e Presidente di e Comision fiho di Husticia di Parlamento pa un reunion extraordinario cu Parlamento dialunamainta. Ey lo suministra informacion actualisa di e susedidonany e medidanan adicional cu polis y Vijfhoek ta conseha. MinisterAndin Bikker tambe lo boga pa Parlamento por pre-aproba cufondonan adicional lo wordo aloca den presupuesto pa mas ekipo pa Husticia, pa por ehempel ekiponan moderno, cuawendia por haci e trabou di prevencion mas efectivo, manera e scanners pa detecta arma di candela den auto y camarananmoderno na entre otro e ‘hotspots’.
Pa loke ta e casonan mes, den cual un of mas sospechoso a pasa los tiro cu arma di candela cerca di un luga nocturno considera como “hotspots”, ainda no por divulga mucho pasobrainvestigacion ta andando keto bay.


text:
Hopi di nos conoce un persona cu ta sumamente productivo. E ta keda cla cu tur su trabou anto cu tempo di sobra! Kico ta e secreto? Of miho bisa, kico ta e caracteristicanan di un persona superproductivo?
Segun un estudio di Michael Mankins, persona superproductivo tin den tur industria y den tur clase di trabou. Un software developer, sales associate, carnicero y dealer di blackjack tur por sobresali den cuanto nan por haci riba un dia di trabou. Teniendo esaki na cuenta, e pregunta cu ta bin dilanti ta pakico. Jack Zenger y Jospeh Folkman a investiga esaki pa asina yega na kico persona superproductivo tin en comun.
Sea ta bende mas producto den un tienda, of den e caso di un dealer den casino, mantene hende na su mesa pa un periodo mas largo, persona superproductivo ta comparti e siguiente caracteristicanan:
#1 Pone meta grandi
Crea y traha riba un proyecto grandi ta encurasha'bo pa enfoca riba esaki y ta elimina distraccion. Un persona superproductivo tin e custumber di pone un meta grandi su dilanti anto cumpli cu esaki, tanto na trabou como na cas.
Segun un estudio di Michael Mankins, persona superproductivo tin den tur industria y den tur clase di trabou. Un software developer, sales associate, carnicero y dealer di blackjack tur por sobresali den cuanto nan por haci riba un dia di trabou. Teniendo esaki na cuenta, e pregunta cu ta bin dilanti ta pakico. Jack Zenger y Jospeh Folkman a investiga esaki pa asina yega na kico persona superproductivo tin en comun.
Sea ta bende mas producto den un tienda, of den e caso di un dealer den casino, mantene hende na su mesa pa un periodo mas largo, persona superproductivo ta comparti e siguiente caracteristicanan:
#1 Pone meta grandi
Crea y traha riba un proyecto grandi ta encurasha'bo pa enfoca riba esaki y ta elimina distraccion. Un persona superproductivo tin e custumber di pone un meta grandi su dilanti anto cumpli cu esaki, tanto na trabou como na cas.
#2 Sea consistente
Ora bo bisa loke bo ta bay haci, haci tambe loke bo a bisa. Personanan superproductivo no ta experiencia un fluctuacion den nan nivel di productividad. Tampoco nan ta pospone trabou pa despues mester pasa henter anochi ta traha pa por keda cla. Personanan superproductivo a discubri pa nan mes, con nan por produci resultado tur siman, haciendo esaki na un forma consistente, cu un cadencia y ritmo cu ta permiti nan mantene un bon momentum.
#3 Tin conocemento y experticio tecnico
Ora bo bisa loke bo ta bay haci, haci tambe loke bo a bisa. Personanan superproductivo no ta experiencia un fluctuacion den nan nivel di productividad. Tampoco nan ta pospone trabou pa despues mester pasa henter anochi ta traha pa por keda cla. Personanan superproductivo a discubri pa nan mes, con nan por produci resultado tur siman, haciendo esaki na un forma consistente, cu un cadencia y ritmo cu ta permiti nan mantene un bon momentum.
#3 Tin conocemento y experticio tecnico
Falta di conocemento y experticio ta un problema serio pa loke ta concerni productividad. Ora bo sa kico bo ta haciendo, bo no mester sacrifica calidad pa velocidad. Bo no mester busca un tutorial of puntra un colega pa ayudo; bo por haci bo trabou lihe, y bon tambe.
Segun e estudio di Harvard, persona superproductivo no ta duda pa puntra pa ayudo. Pero di otro banda, e persona superproductivo casi nunca mester pidi pa esaki. Otro aspecto mas di e persona superproductivo ta cu e ta intencionalmente busca pa adkiri abilidad nobo y semper ta sigui traha pa mehora su mes y expande su experticio. P'esey e persona superproductivo ta competente, exigente y rapido den su trabou.
#4 Pusha pa resultado
Mayoria di hende ta dispuesto di tuma responsabilidad pa logra metanan y traha riba un ritmo rasonabel pa asina logra e resultadonan cu ta wordo spera. Pero tin persona cu tin un deseo di logra resultadonan mas prome y mas lihe. Nan ta feliz di por scrap algo di nan to-do list. E ta competitivo y no ta competi solamente cu su coleganan, pero tambe cu su mes. E kier establece un record pa su mesun 'performance', anto haci su best pa kibra esaki despues.
#5 Anticipa y resolve problema
Un caracteristica di mayoria hende productivo ta nan abilidad di resolve problema. Nan ta bin cu solucion inovativo y haci nan trabou mas eficiente. Tambe nan ta anticipa obstaculo y cuminsa traha riba solucionnan di antemano, asina evitando algun problema cu otro hende si lo encontra. Psicologonan social ta referi na esaki como contraste mental; pensa riba loke bo kier logra y kico lo por stroba esaki. E manera di pensa aki, ta yuda un persona logra su meta.
#6 Tuma iniciativa
Pa hopi hende, e parti mas dificil di haci un trabou, ta cuminsa cun'e. E persona superproductivo ta cuminsa lihe. E nunca mester wordo bisa pa cuminsa. E ta pidi pordon y no permiso. Su predisposicion pa tuma accion por caus'e problema tin biaha ya cu e ta dal bay cuminsa traha sin cu tur partido a yega na un acuerdo. Pero su hefe normalmente no ta keha, paso e resultado ta papia pa su mes.
#7 Colabora
Awendia den negoshinan compleho tur cos ta interdependiente y masha tiki ta wordo haci den isolacion. Segun e estudio, e persona mas productivo no ta un trahado individual; e ta colabora hopi y traha bon cu otro hende.
Awendia den negoshinan compleho tur cos ta interdependiente y masha tiki ta wordo haci den isolacion. Segun e estudio, e persona mas productivo no ta un trahado individual; e ta colabora hopi y traha bon cu otro hende.
E hendenan mas productivo ta laga parce cu nan ta logra haci tanto cos danki na sea podernan magico of salta cierto paso. Pero e realidad ta cu ta superproductivo simplemente ta e resultado di abilidadnan cu nos tur por adkiri y implementa.
Abo kier ta mas productivo? Lesa e lista aki y wak den cua aspecto bo lo por mehora bo mes. Sea ta traha na un forma consistente, anticipa problema of colabora mas cu bo coleganan.
Estudio
E lista di caracteristicanan ta basa riba un estudio den cual cientificonan a colecta informacion di mas di 7000 persona cu a wordo califica (duna un rating) door di nan manager pa cu nan nivel di productividad y 48 comportamiento specifico. Tambe e personanan aki a wordo califica pa 11 otro hende, incluyendo colega y subordinado. A base di e data aki, a identifica e top comportamientonan cu tabata corela cu nivelnan halto di productividad y despues a analisa esakinan. E resultado tabata shete cluster consistente di comportamientonan cu personanan superproductivo ta practica regularmente.
Estudio
E lista di caracteristicanan ta basa riba un estudio den cual cientificonan a colecta informacion di mas di 7000 persona cu a wordo califica (duna un rating) door di nan manager pa cu nan nivel di productividad y 48 comportamiento specifico. Tambe e personanan aki a wordo califica pa 11 otro hende, incluyendo colega y subordinado. A base di e data aki, a identifica e top comportamientonan cu tabata corela cu nivelnan halto di productividad y despues a analisa esakinan. E resultado tabata shete cluster consistente di comportamientonan cu personanan superproductivo ta practica regularmente.


text:
Publiká riba 30 Yüli 2020
Willemstad – E komishon pa formulá un maneho resistente pa futuro pa hende grandi a entregá su konseho final djárason 29 di yüli 2020 na minister Hensley Koeiman di Desaroyo Sosial, Labor i Bienestar. E komishon ta konsistí di representantenan di Konseho di Hende Grandi, e organisashon di hende grandi Kopamko, Organisashon di Maneho i Sektor di Desaroyo Sosial di Ministerio di Desaroyo Sosial, Labor i Bienestar.
E konseho final ta enserá entre otro seguridat, salubridat, partisipashon i vivienda. Ta konsehá entre otro pa instituí un sentro di konosementu pa akumulá data, loke lo kondusí na un maneho mas dirihí riba hende grandi. Tambe ta konsehá pa bin ku un sentro di vivienda pa hende grandi (Seniorendorp), fleksibilisashon di fasilidatnan pa hende grandi, reforsamentu di forsa di kompra etsetera. Gobièrnu mester ta katalisador den esaki. E rapòrt di e komishon lo ta optenibel riba wèpsait di gobièrnu. Pa mas informashon por tuma kontakto ku direktor Viktor Monk di Sektor Desaroyo Sosial di Ministerio di Desaroyo Sosial, Labor i Bienestar.


text:
E Gran Dictado di Papiamento tabata un exito!
Oranjestad – Diasabra, 25 di februari 2012 a tuma luga “E Gran Dictado di Papiamento” na Cas di Cultura. Un idea briyante di e poeta hoben Rosabelle Illes y organisa paDepartamento di Cultura, Departamento di Enseñansa Aruba, Grupo di Corector Papiamento y Fundacion Lanta Papiamento, cu a uni pa realisa e magno evento aki.
E anochi a habri cu e presentacion di Gloria Vega kende a declama e poesia “Regalo di bo yiu”, acompaña pa Jonathan Vieira riba piano y cu dramatisacion di grupo di teatro Experimental bou direccion di Jhon Freddy Montoya.
Despues a sigui e dictado den sala chikito yena cu participante. Esaki a demostra cu tin un interes grandi pa nos idioma Papiamento. Setentishete (77) persona a tuma e reto di participa na e dictado cual riba su mes no tabata nada facil. Participante di varios nacionalidad y hende di tur edad cuminsando for di 14 aña, a midi nan conocemento di skirbi un bon Papiamento den 13 frase pica, lesa pa Rosabelle mes.
Por a nota con e participantenan tabata den un tension y concentracion completo pa haci nan maximo esfuerso pa sobresali den e competencia aki. E publico cu no a participa na e dictado por a sigui esaki den e sala grandi caminda Cas di Cultura a percura pa imagen y zonido for di e sala chikito.
Mientras cu un team di docente y corector di Papiamento a percura pa controla e dictado, e programa a sigui den sala grandi. Gabriela Krozendijk a deleita e publico cu 2 cantica.
Siguientemente Joyce Pereira di Fundacion Lanta Papiamento a splica tocante e protocol cu nan a firma entre e 4 fundacionnan: SPLIKA (Hulanda), Fundacion Alsa Papiamentu (Corsou),Academia di Papiamentu (Boneiro) y Fundacion Lanta Papiamento (Aruba).
Riba e anochi aki mes a premia e ganadonan di haiku. Aki Sra. Digna Lacle-Herrera tabatin e tarea dificil pa saca esnan cu a skirbi e miho haiku. Prome Sra. Digna a splica brevemente kico ta haiku pa despues anuncia e ganadonan:
1. Olga Buckley
2. Margot Thodé
3. Frida L. Vrolijk-van de Wal
4. Jhon Freddy Montoya
Prome cu a anuncia esnan cu a gana den e competencia di dictado, Ramon Todd Dandaré a trata hunto cu e participantenan y publico presente e frasenan di dictado. Despues Rosabelle a anuncia e ganadonan di “E Gran Dictado di Papiamento”:
1. Tica Giel
2. Amy Paesch
3. empate entre:
Mayra de Graaff-Robles
Asja Dongen
Maidi Maduro
Masha masha pabien na tur esnan cu a participa y tambe na e ganadonan.
Riba peticion di publico, nos ta publica e frasenan di dictado:
Kico Compa Nanzi tin pa deleita nos cu ne awe?
1. Ta cua di nos no conoce Compa Nanzi, e haraña Africano yen di astucia?
2. Un dia Compa Nanzi a bay cerca su yiu Pegasaya, dun’e un man cu masha smaak y el a bis’e:
3. “Mi yiu, bo ta corda con un bes Papa a nek Shon Arey y su soldanan cu e storia di e baca pinta?”
4. “Ta kico Papa kiermen?”, el a puntr’e, en bista cu el a lubida e aventura ey di su tata.
5. “Mi ta ripitie pa bo un otro biaha; awo laga nos bay panaderia cumpra pan‘i mashin cayente pa come cu keshi Hulandes.”
6. “Papa sa, duna mi miho keshi Mericano”, Pegasaya a drenta den discusion cu ne, ma el a tuma e decision di no hacie caso.
7. “Manera e solo cu ta briya eyriba, mi ta pusta bo cu nos n’ ta bay haya Shi Maria na cas”, Compa Nanzi a bolter e combersacion.
8. Shi Maria tabata haci trabou na oficina di un dokter band’i Misa di Playa y Nanzi conoc’e masha bon; sigur el a keda bati bleki cu e señora bisiña.
9. Pero no por troce berdad, pasobra Shi Maria, caba cu el a caba cu su trabou, a wif cu speed di jet pa nan cas na lomba di sero.
10. Mesora el a prepara un sop’i yambo y el a hala funchi pa ora e dos yoncumannan yega, nan come barica yen y keda curason contento.
11. Ki legria pa Compa Nanzi y Pegasaya, kendenan di leu a sinti e holo di e yambo riba stoof.
12. Nan a yega cas lihe, kita sapato, laba man, sinta a la grandi cu nan coki preferi pa saboria gradicido su sop’i yambo.
13. Y ata cos straño; nan a marea, cay den hamaca colga den hadrey parib’i cas, drumi ronca, haci Shi Maria kere cu ta horcan ta bin di ariba.
Ta acepta e siguiente variantenan:
awo ~ awor
barica ~ bariga
tabata ~ tawata
tabatin ~ tawatin
trabou ~ trabao
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text: Diabierna madruga a drenta informe di accidente banda di Compleho Deportivo Frans Figaroa na Noord. Mesora a dirigi tanto polis como ambulans na e sitio. Na yegada di e patruya a bin compronde cu un SUV biniendo di zuid bayendo nord Pero na e rotonde nobo banda di Fermins Bar a pasa banda pabou, over di e rotonde y a bay dal riba un Nissan March biniendo di nord. E Nissan March tabata tin 4 persona di cual 3 persona a resulta herida pero e dama chauffeur di e Nissan March su mes a cana bai. Y e otro dos hendenan a keda na sitio. E dama chauffeur cu a cana bai a keda di pasa na Warda Di Polis den transcurso di dia. Ambulans a bin check e chauffeur di e SUV y e no a ricibi herido pero tabata mustra burachi y polis a detene y hib’e warda pa check.


text:
Kralendijk – Di e 414 hendenan ku corona ku nan a investigá, 160 persona ainda tin keho kuater siman despues di e promé dia ku nan a bira malu. Esaki a sali na kla for di e promé resultadonan di un investigashon di departamento di Salubridat Públiko. E departamento a investigá kuantu hende tin keho ainda simannan òf lunanan despues di corona. Esaki nan ta yama tambe ‘long-COVID’. E kehonan mas komun serka e hendenan ku nan a investigá ta kansansio, ménos kondishon, sinti benout.
Un parti di e hendenan ku nan a investigá ta bisa ku e kehonan ku nan tin ta grave. Kompará ku hende hòmber, hende muhé tin mas molèster di keho despues ku nan a pega ku e vírùs. Hendenan ku despues di a pega ku e vírùs di COVID-19 ainda tin keho durante hopi tempu, hopi biaha tin sobrepeso grave.
Salubridat Públiko i e Instituto di Reino pa Salubridat Públiko i Medio Ambiente (RIVM), a hasi e investigashon huntu. E meta tabata pa haña un idea di kuantu hende ta keda ku keho hopi tempu despues di a pega ku e vírùs di corona. E investigadónan tabata ke sa tambe ki tipo di kuido hende mester despues di a pega ku e vírùs di corona.
Pa e investigashon nan a entrevistá hende ku a pega ku e vírùs di corona i hende ku no a pega ku e vírùs akí. Na luna di novèmber i desèmber di 2021 e hendenan akí a kontestá pregunta pa e investigashon. Salubridat Públiko temporalmente a hasi uso di 30 empleado pa e investigashon. Nan no a finalisá e investigashon ainda.
Hende ku durante hopi tempu despues di a pega ku e vírùs di corona ainda tin keho, por yama nan dòkter di kas. Den kòmbersashon ku e dòkter di kas huntu nan por wak si kuido spesial ta nesesario.


text:
Manera por a tuma nota, aña a habri cu desacuerdo y sentimento di preocupacion bou di e sindicatonan como tambe e trahadonan publico. Esaki relaciona cu e recorte di 12.5% den salario di e trahadonan publico, di cual nan a bin ta pidi pa algun luna caba pa elimina esaki. Sinembargo, despues di tantisimo esfuerso, protesta y peticion, gobierno ta keda para ariba cu e recorte aki ta un exigencia di parti di Hulanda pa brinda sosten di likides na Aruba.
Den cuadro di esaki, e sindicatonan SADA, SIMAR, SEPPA, SPA y FTA a opta pa bolbe dirigi un carta na gobierno splicando un biaha mas cu nan no ta di acuerdo cu esaki, pidiendo un relato por escrito di efectividad di e reduccion di e salario dje trahadonan publico, cualificando e recorte aki como sancion desproporcional y inhusto y alavez anunciando cu entrante prome di februari, e trahadonan publico lo bay traha 2 dia menos pa luna.
Reaccionando riba esaki, gobierno a manda bisa cu nan ta dispuesto pa considera e ahuste di cantidad di ora di trabou aki, pero a invita nan un biaha mas pa manda tres representante sindical pa un reunion cu e comision financiero dialuna dia 10 di januari proximo.
Asina den un rueda di prensa extraordinario, e sindicatonan SADA, SIMAR, SEPPA, SPA y FTA, representa pa Edward Maduro, presidente di SADA, a expresa cu nan a manda un otro carta pa gobierno y ta spera cu enberdad esaki bira e ultimo carta pa loke ta e situacion aki. Pues, ta prefera sinta cu gobierno y tur sindicato pa dialoga riba esaki.
Maduro a bisa cu, basa riba e ponencianan den e cartanan, gobierno no ta sincero ni cu e sindicatonan, ni e trahadonan y ni cu pueblo. A referi aki na e hecho cu minister presidente a bisa den rueda di prensa cu e recorte aki tabata algo negosha cu e sindicatonan siendo cu esaki no ta berdad. Segun Maduro, dia 17 di april 2020 a introduci e recorte aki di forma unilateral y na ultimo ora gobierno a yama e sindicatonan y informa nan di dicho recorte, pues na ningun momento tabatin dialogo ni negociacion. A pidi esaki si, pero gobierno no a duna espacio pa esaki y a impone un caso di “take or take it”, pues no tabatin otro opcion.
Den tur esaki, Maduro a enfatisa cu nan no a desvia di nan lucha, referiendo aki na cu gobierno a bisa cu nan a desvia y ‘settle’ pa e 12.6% y pasa over pa menos dia di trabou. Segun Maduro, eliminacion di e recorte aki ta y lo keda locual nan ta para p’e y cu na ningun momento a bisa cu ta bay laga e lucha aki un banda.
Pa cobertura mas amplio lesa edicion di TREMPAN mañan.


text:
Un kantidat rèkòrt di 180 hóben a partisipá na dos ’tryout’ ku e organisashon Major League Baseball (MLB) Curaçao a organisá. Esaki tabata forma parti dje asina yamá ‘Elite Program’.
E dos seshonnan, esta ’tryout’ a tuma lugá ayera djamars i awe djarason 31 di yanüari den Tio Daou Ballpark na Zapateer. Ayera tabata pa hóbennan di 13 pa 15 aña i awe tabata pa esnan di 16 pa 18 aña.
Promé ku e aktividatnan aki tabatin siman pasá seshonnan di informashon pa tur entrenadó i skòutnan lokal tokante e proyekto piloto di ‘MLB Curaçao Elite Program’.
E dos representantenan di MLB, Joel Araujo i Jimmy Meayke a haña e rèspòns sumamente positivo i despues a kuminsá ku preparashon pa e tryout di e peloteronan ku a keda skohe pues pa partisipá na e ‘MLB Curaçao Elite Program’ aki.
E proseso tabata ku e pelotero ku kier a partisipá mester a registrá adelantá sino e no por a partisipá. Esnan ku tin e deseo pa forma parti di ‘MLB Curaçao Elite Program’ mester a manda un email indikando nan deseo pa forma parti di e programa i tryout.
E programa i tryout tabata pa e hóbennan di 13 pa 18 aña di edat. E ‘Elite Program’ a pone pa inisiá despues di karnaval pa un periodo di seis siman. Esnan skohe pa partisipá na e programa lo train tres biaha pa siman pa 3 ora largu na Tio Daou Ballpark. Hungadónan lo risibí instrukshon di eks peloteronan di Liga Grandi i tambe Liga Menor.
E proyekto aki ta posibel danki na MLB, Curaçao Baseball Development Foundation i CTB.


text:
ORANJESTAD- Hunto cu su colega di Finanzas Minister Bermudez, Minister Richard Arends a reuni cu partnernan strategico pa frena e negoshi di gasolin for di Venezuela. Ta buscando un forma con combati e negoshi aki cu no solamente ta creando un situacion inhusto pa comerciantenan local, pero ta uno sumamente peligroso tambe. Henter un bario ta na peliger cu e gasolin cu ta wordo deposita den barionan habita ya cu esnan cu ta trece e gasolin no ta tene nan mes na reglanan y rekesitonan cu si ta conta pa doñonan di pomp di gasolin. Despues di e reunion Minister Richard Arends a splica kico a wordo papia y con ta bay atende cu e asunto aki.
Minister Arends: “Colega Bermudez y ami a sinta cu partnernan cu ta envolvi den e proceso di importacion di productonan. Nos a sinta cu Departamento di Asuntonan Economico, cu APA, ASTEC como compania priva, cu Douane, Douane Recherche y DTI. Nos a discuti e fenomeno di importacion di gasolin cu ta wordo exporta di Venezuela ilegalmente, pero ta drenta te cierto nivel di legalidad aki na Aruba.” Arends a enfatisa cu e peligernan cu e negoshi aki ta trece cu ne ta grandi pa e habitantenan di e bario unda e gasolin aki ta wordo bendi y yambe pa e usuarionan. Tambe el a splica cu e cantidad di liter di gasolin cu ta wordo importa ta igual na e liternan di gasolin cu un pomp aki na Aruba ta bende.
Minister Arends: “Pa garantisa un ‘level playing field’ pa e pompnan di gasolin na Aruba y tambe pa garantisa seguridad di habitantenan riba nos isla nos a sinta hunto pa mira unda y con frena e fenomeno aki, esta importacion di gasolin for di Venezuela. Nos a discuti e problema aki den e forma mas creativo cu tin y lo bay tin un siguiente reunion hunto cu Polis y Ministerio Publico pa wak con ta e miho forma di para e negoshi aki.” Arends a haci un yamada na pueblo di Aruba cu ta haci uso of ta participa na e sorto di negoshinan aki pa por fabor stop cu esaki. “No solamente bo ta haci algo cu ta ilegal, pero tambe bo ta pone bo bida y bida di habitantenan di Aruba na peliger dor di ta participe den e negoshi aki. Esaki ta e prome encuentro, lo sigui mas y dentro di poco nos ta anuncia e medidanan pa loke ta trata importacion di gasolin unda lo bay stream line e. Esaki ta un responsabilidad di gobierno y cada un di e stakeholdernan den e reunion ta actua segun ley.”
“Den ley semper tin vacuum unda otronan ta haya chens pa abusa di e espacio cu e legislador a laga atras. Banda di esaki mi ta kere cu obviamente durante añanan e interpretacion di e leynan a cambia y tambe tin hopi jurisprudencia. Nos por bay bek na loke e legislador a laga atras y frena importacion di gasolin aki na Aruba,” Arends a conclui bisando.


text:
Krioyonan den MLB
Jurickson Profar (San Diego Padres) a bai di 3-2 ku 2 kareda anotá i otro empuha riba su di 2 honron di temporada. Profar i tatis ta kombina ku bunita hungada den defensa pa saka koredor out na plato
Didi Gregorius (Philadelphia Phillies) a bai di 5-1 ayera ku 2 kareda empuha. Awor e tin 10 kareda empuha den temporada 2020. El a kometé su promé eror di temporada den un tiru
Chadwick Tromp (San Francisco Giants) a bai di 2-0 ayera ku 2 kareda anotá i 1 base por bola risibí. El a saka un koredor out na segunda tambe
Jonathan Schoop (Detroit Tigers) a bai di 3-1 ayera ku 1 kareda anotá. El a kombiná den defensa pa un double play tambe
Xander Bogaerts (Boston Red Sox) a bai 4-0 ayera
Kenley Jansen (Los Angeles Dodgers) no a mira akshon ayera
Ozhaino Albies (Atlanta Braves) a keda pone riba lista di hungadónan leshoná di 10 dia ayera i no tin un indikashon kuantu dia e mester pa sosegá e pòls ku a bin ta molesti’é hopi.
Andrelton Simmons (Los Angeles Angels) dia 29 di yüli a keda pone riba lista di hungadónan leshoná di 10 dia despues di trapa malu na primera base den un hungada. Awor si Simmons ta kasi kla pa regresá akshon. Ya e ta tumando praktiká di bateo i ta koriendo riba e ènkel
Na Hapon
Coco Balentien (FukuokaSoftbank Hawks) no a mira akshon ayera
Play of the Day


text:
Israel, West bank, Jordania: Dead sea of na hulandes Dode Zee, ta un di e awanan cu ta contene mas salo na mundo, 10 biaha mas hopi cu awa di lama.
Dode Zee su situacion ta alarmante, paso constantemente e ta keda bira mas chikito y e nivel di awa ta keda baha, mas o menos un 3 pia tur aña, den e ultimo añanan aki.
Dode Zee ta 429 meter bou di e nivel di lama, esaki ta haci’e e lugar mas abou di mundo.
E awa cu e contenido halto di 33 % di salo, sin problema un persona ta keda drief riba awa aki, tambe esaki ta duna e awa un concentracion halto na mineralnan, mas e seca mas halto e concentracion di mineralnan ta bira.
Personanan cu ta sufri di un of otro malesa di cuero, por ehempel Psoriasis, un bishita na Dode Zee sigur lo por yuda cura esaki. Tambe e lodo preto cu ta rico na mineralnan ta wordo usa pa tratamento terapeutica y cosmetica, na tur hotelnan den e area di e Dode Zee.
Like this:
Like Loading...
Related


text:
Willemstad:
Korant La Prensa a publiká djabièrnè 7 yanüari 2005 riba página 6 un artíkulo ku ta bisa, Segun presidente Venezolano:”KORSOW MESTER BISA SI TA KARNI OF PISKA” Presidente Hugo Chavez ta haña ku Gobernantenan mester skohe pa Merka òf Venezuela.
Merka Koh ta un merkado komersial importante di Venezuela pa loke ta cheap mlb jerseys krudo te ku produktonan rafiná. Presidente Hugo Chavez ta shòp/bishita paisnan den Medio Oriente ,Asia ,China I otro paisnan den Oropa pa amplia su influensia komersial na fabor di ekonomia di Venezuela.
Pa e mes un motibunan ariba menshoná Kòrsou por hasi e mes un pregunta na Presidente Chavez , Kiko Venezuela ta Piska òf Karni?
Meskos ku Hugo Chavez ta shop around nos tambe ta hasié na benefisio di nos pueblo.
Komo yu’i di Kòrsou mi ta sinti mi humiliá ku e statement di Presidente Hugo Chavez kaminda e ta Portfolio pretendé Bauelemente ku nos mester skohe pa Merka òf Venezuela. E ekspreshon di e cheap nba jerseys Presidente ta demonstrá kuantu mal uso un hende ku un poder relativo por hasi kaminda e tin di hasi ku un pais chikitu sin poder.
Presidente Chavez ku ta sali pa hendenan debil, pa bini ku mehor partisipashon den su KU pais ta menasa un pais chikitu pasobra e pais no ta hasi lo e kier I e pais tin kos ku ta molesti’é tur e palabranan di bon bisiña I amigu ta kai na awa pasobra ta e poder ta e kos di mas KOMUNIDAT importante.
E base militar di Merka na Kòrsou cheap nfl jerseys ta su problema, ta pa e motibu ei e ta menasa ku ta sera Refineria Manfaat despues di 20 aña ku pueblo a sakrifiká tur loke e tin pa PDVSA bini Kòrsou.
Kòrsou ta un pais outónomo den cheap jerseys online Reino I Chavez tin ku biba ku e situashon aki. Si PDVSA bai for di Kòrsou nos lo no bai sinta den huki yora pasobra
Kòrsou a eksistí pa hopi aña sin PDVSA I lo no ta un desaster pasobra tin otro posibilidatnan pa eksplorá ku ta duna e pueblo un satisfakshon hopi mas grandi pa futuro.
Pueblo habri bo wowo.
Edgar Leito Herculesweg 13 tel 7370787 10-1-2005


text:
Desde juni 2020 Gobierno di Aruba a inicia un proceso pa busca operadornan pa e refineria y otro desaroyo riba e tereno di refineria. Meta mas cu claro ta pa crea cupo di empleo y trece inversion y placa pa gobierno.
E proceso aki tabata totalmente transparente y sin metemento politico. Durante e reunion y encuentro publico di dialuna y diamars ultimo un biaha mas nos Minister President a elabora extensamente riba esaki. Manera ya ta conoci Gobierno a scoge pa un destaho publico basa riba principionan di World Trade Organization. Un comision independiente a haci e seleccion. Miembronan di e comision aki ta: Chairman R. Arends, International Oil & Gas Expert dr. K. Gobert, Local Refinery Expert E. Oduber, Legal Counselor M. Brown, Economic/Financial Expert J. Briceño y HSE Expert R. Leonora. Personan profesional y experencia cu t’esnan cu a percura pa e proceso. Ta un lastima cu oposicion durante reunion a cuestiona nan integridad, independencia y profesionalismo. Na mi opinion asina Aruba sigur no lo por sigui progresa, paso nos mes ta rebaha y caba cu nos profesionalnan pa beneficion politico. Den e encuentro publico por a haci tur pregunta dirigi na e exportonan di WEB, EAGLE LNG y RDA/Comision y realidad ta cu a keda demostra cu no tabatin echt interes den esaki y cu si a haci pregunta mes y a haya contesta toch ta sigui cuestiona sin base.
De corto mi kier repasa e informacion ricibi di Gobierno pa loke ta trata e proceso. Pasobra ta bon pa pueblo sa cu a trata mas cu 100 propuestanan y 48 a pasa pa Fase 1. A evaluanan riba e aspecto industrial/tecnico, economico, medio ambiente, salud, seguridad y finalmente compliance y e parti legal. A pasa proceduranan di screening, asisti pa gobierno mericano y 17 a pasa pa Fase 2. Cu esakinan a drenta combersacion y a pidi nan entrega un ‘binding offer’. A base di esakinan e comision independiente a informa Gobierno cu nan ta recomenda dos compania: Quanten pa e refineria y Eagle LNG pa otro desaroyo cu por contribui substancialmente na desaroyo di nos economia. Na december 2020 a firma un declaracion cu Eagle y Quanten.
Despues di esey a sigui negosacionnan y RdA a informa WEB cu awor nan ta bendiendo WEB HFO pa genera energia, y nan ta bay transiciona pa bende WEB gas pa genera energia. WEB di su banda ya pa mas di 10 aña pasa tabata kier a transiciona pa gas. Nan a haci hopi hopi estudio, paga miyones na consultancy y hasta a haya aprobacion di gobierno di signatura berde na december 2016 pa esaki. E tempo ey gobierno di AVP tabata forsa nan bay cu GasUnie. Pero WEB no kier a deal cu GasUnie pasobra e prijs no ta combini WEB. WEB a sigui busca y e dos proceso di buskeda aki a keda sincronisa e aña aki. Den 2021 WEB RdA y Eagle a negocia con por yega na un mihor deal posibel pa WEB. Y asina a yega cu WEB a firma cu Eagle.
E deal aki tin hopi beneficio pa WEB y pa Aruba. Entre otro ta scapa WEB $20-30 miyon pa aña na gasto di fuel, ta scapa WEB mucho mas na gasto di operacion y mantencion, ta genera energia mas limpi, na un prijs mas stabil, ta genera un desaroyo economico nobo, cu inversion di $100-$150 miyon, lo genera cupo di empleo, LNG ta mucho mas mihor pa medio ambiente y ta pone cu Aruba por cumpli cu tratadonan internacional di baha emision di CO2 y cumpli cu nos parti na combati global warming.


text:
E TORNEO ‘CONCACAF WOMEN’S U-20 CHAMPIONSHIP’ TA TUMA LUGÁ AKI NA KÒRSOU DI 13 PA 17 DI SÈPTÈMBER 2021!
E TORNEO ‘CONCACAF WOMEN’S U-20 CHAMPIONSHIP’ TA TUMA LUGÁ AKI NA KÒRSOU DI 13 PA 17 DI SÈPTÈMBER 2021!
NOS REFUERSONAN A YEGA!
Manera ya nos a anunsiá, nos selekshon nashonal di dama kategoria U-20 tin algun siman ta prepará pa nan próksimo kompromisonan durante e CONCACAF Women’s U-20 Championship ku lo tuma lugá di 13 pa 17 di sèptèmber binidero aki na Kòrsou.
Ayera den oranan di anochi un total di 5 refuerso a bin for di Hulanda p’asina fortalesé nos selekshon durante e torneo aki.
Ta trata di Sadéyah Rosa i Jeleaugh Rosa ku ta militá den Sparta, Lindsey Hard ku ta forma parti di Sv Die Haghe i Prestynia Isidora ku Shareykisha Justiana ku ta hunga den e ekipo
FC Eindhoven. E 5 hungadónan aki huntu ku e sobrá 15 hungadónan ku ta militá den diferente ekipo di dama aki na Kòrsou, lo siguí prepará pa duna un bon bataya durante nan próksimo kompromisonan.
Nos selekshon nashonal di dama kategoria U-20 ta konsistí di un grupo di 20 hungadó ku ta wòrdu dirigí pa Sra. Ana Vargas ku ta e entrenadó di e selekshon aki i Sr. Demi Rosario huntu ku Reynold Mercera ku ta e asistentenan di e entrenadó. Sra. Laicam How huntu ku Sr. Clinton Leocadia ta e masahistanan di e selekshon miéntras dòkter Fillet tambe lo kompañá e selekshon. Sra. Gesilene Kerindongo lo ta esun enkargá ku e tareanan atministrativo i e hefe di delegashon ta Sra. Hassnah Elhage ku ta remplasá Sra. Fabi Constansia ku no por tei pa motibunan di salú.
Nos selekshon ta konsistí di e siguiente hungadónan;
- Taïsha Hansen (Vesta)
- Rovienska Hooi (Undeba)
- Jully Lake (Vesta)
- Fresheny Michiel (Vesta)
- Riesmarly Tokaay (Hubentut Fortuna)
- Sephanyah Pedro (Vesta)
- Queen-Jelly Alexandre (Vesta)
- Charnainelys Andrea (Vesta)
- Deyanisha Dorcas (Hubentut Fortuna)
- Roshanthely Coffi (Jong Holland)
- Raëngelly Keller (Excellence)
- Gervionna Martina (Jong Colombia)
- Rushaviana Petronilia (Jong Holland)
- Sadéyah Rosa (Sparta)
- Shareykisha Justiana (FC Eindhoven)
- Prestynia Isidora (Fc Eindhoven)
- Jeleaugh Rosa (Sparta)
- Lindsey Hard (SV Die Haghe)
- Soerianieh Nucatia (Excellence)
- Shadae Bergwijn (Inter Willemstad)
Preparashonnan ta kontinuá pa nos selekshon nashonal di dama kategoria U-20 su partisipashon na e CONCACAF Women’s U-20 Championship ku lo tuma lugá di 13 pa 17 di sèptèmber 2021 na Kòrsou.
7 sèptèmber 2021


text:
Sekretario di Trabou pa Korsou Jonathan Symor Gobièrnu di Kòrsou ta hasi kirikintèr wanta sèn di 5 rusiano. Mientras Hulanda a laba man!
Sekretario di Trabou pa Korsou Jonathan Symor
Gobièrnu di Kòrsou ta hasi kirikintèr wanta sèn di 5 rusiano. Mientras Hulanda a laba man!
Sekretario di TPK Sr. Jonathan Symor ta señalá un problema serio ku ela tuma nota di dje, riba página digital di “Curacao.nu” riba dia 2 di yüni 2022.
Riba e página nos a lesa ku gobièrnu di Kòrsou a wanta 43 mion dollar. E suma aki ta representá propiedatnan di 5 rusiano, ku ta riba e lista di sanshon di Union Eropeo.
Tambe nos a tuma nota ku e minister di relashonan di eksterior di Hulanda, Wopke Hoekstra, a hala Hulanda leu for di e asunto aki. E ta bisa ku Aruba, Kòrsou i St. Maarten ta obligá na sigui òf hasi tur sanshon ku Union Eropeo dikta, anto implementashon i aplikashon di un sanshon no tin nada di haber ku relashon di Reino Hulandes. Pues ku otro palabra, ta Kòrsou mes a disidí di hasi esaki. Tambe minister Hoekstra ta enfatisá ku Hulanda no tin outoridat hudisial pa kontrolá ku e 3 islanan aki ta kumpli ku e sanshon, pero e informashon ta wòrdu kompartí kolegialmente ku Den Haag.
TPK a manda kartanan pa MinPres. Sr. Gilmar Pisas i MinFin Sr. Silvania puntrando ku e sanshon aki tin algu di haber ku e guerra entre Rusia ku Ukrania. Ta manera ku nos no a siña for di e fayo ku nos a hasi ku Venezuela. Tambe TPK sa ku Kòrsou no ta partner direkto ku Union Eropeo. Dikon nos ta obligá na sigui sanshon diktá dor di UE?
Tambe manera e minister Hoekstra a bisa, ku nan no tin ningun outoridat hudisial riba e 3 islanan pa hasi kòntròl, nos ke korda gabinete Pisas riba e punto aki.
TPK ta spera ku por haña un kontesta i aklarashon riba e puntonan ariba menshoná paso mester mantené Kòrsou komo zona di pas!


text:
85 oficial di Forza Arma Nacional Bolivariano (FANB) a wordo deteni na Boleita – Caracas – Veenzuela, pa motibo cu nan a mustra malcontento cu e situacion di e pais, Henrique Capriles, gobernador di Miranda a publica.
“Nos ta duna conocemento di e detencion di 85 oficial di FANB na Boleita. Henter e situacion solamente pasobra nan a manifesta cu nan no ta di acuerdo cu e situacion na Venezuela, anto Gobierno mester detene henter pais,” e lider politico a publica riba su cuenta na Twitter.
Dia 26 di april a confirma e noticia cu 3 militar di FANB a solicita refugio na Colombia. Gobierno di Nicolas Maduro a solicita Colombia pa entrega tur tres oficial cu tabata purba di organisa un golpi di estado na Venezuela, segun gobierno.
Delcy Rodriguez, canciyer di Venezuela a informa cu tur tres militar a haci un yamado riba pueblo di Venezuela pa tumba e gobierno di Maduro, via un video.


text:
WILLEMSTAD - Si sosodé un kalamidat natural ne momentunan aki Kòrsou lo no tin sufisiente ‘shelter’ komo espasio pa akomodá hendenan ku mester a ser evakuá. Gobièrnu ta konsiente ku lo mester di konstruí mas shelter, pero meskos ku hopi otro proyekto, esaki tambe ta dependé di finansa, kual no tin muchu ne momentunan aki. Esei EXTRA por a komprondé for di deklarashon di tantu Promé Minister sr. Gilmar Pisas komo sr. Lesley Fer, ku ta e direktor di entidat nashonal pa maneho di kalamidat i krísis. T’asina ku dia 1 di yüni a temporada di orkan a inisiá ofisialmente i lo terminá na luna di novèmber 2022.
Durante un enkuentro ku prensa e siman aki dado momentu a surgi e pregunta si Kòrsou ta sufisientemente prepará, partikularmente si tin sufisiente espasio komo shelter pa akomodá hendenan ku ser evakuá. Di su parti sr. Fer a trese dilanti ku, e tin di rekonosé ku no tin sufisiente espasio, pero ta p’esei mes den seshonnan di informashon riba pasonan ku tin di tuma si presentá un kalamidat, ta konsehá tur hende pa for di adelantá hasi petishon na famianan pa posibel akomodashon si algu serio presentá. E akomodashon den shelter mester bira realmente e último opshon, pasobra den un kaso asina bo ta saka un hende kompletamente for di su ambiente pa un periodo dependiendo si despues e lo por regresá kas, dependiendo den ki estado di kas a keda.
Ne momentunan aki no tin sufisiente shelter, i ta invershonnan grandi tin di ser hasí pa konstruí shelter. I no ta solamente konstruí sino ku mester mantené nan den kondishon ku nan por ser usá mesora ora ku presentá un kalamidat. E na ora ku no konstruí mes, mester ta edifisio(nan) ku ta kumpli ku e kondishonnan apropiá pa por sirbi komo shelter. Pues pa bo tin sufisiente shelter, lo tin di hasi invershonnan hopi grandi. Tin shelter si, pero nan no ta sufisiente.
Por sierto, e servisio di Obranan Públiko ta hasiendo un evaluashon pa sa kuantu i di ki kapasidat e shelternan mester ta.
Di su parti sr. Pisas tambe a rekonosé e skarsedat di shelter, pero ku esaki tin hopi di haber ku plakanan ku no tin presupuestá pa traha shelter. E ta pendiente pa sa kiko e plachi di gastu ta bira pa asina por aloká fondonan pa konstrukshon di shelter den futuro. NOTA: Texto ta scirbi den Papiamento fonetico di Corsou.
WILLEMSTAD – Awe Corsou ta konosé un oumento drástiko di preis di kombustibel. Komunidat di Kòrsou ta bai paga kasi 3 florin pa liter di gasolin. Ayera, algu promé ku dia a bòltu, por a tuma nota kon drùk pòmpnan di gasolin tabata. Hopi hende a bai tènk pa por skapa sikiera e oumento pa tanki ku nan a yena.
WILLEMSTAD - Tabata un shòk pa tur ku konosé Sheila Van de Werp, ora ku e notisia a plama aki na Kòrsou ku Sheila a pèrdè su bida den un aksidente di tráfiko. Esaki por a opservá for di e kantidat di ekspreshonnan di lamento di parti su amigunan i konosí di “Facebook”.
WILLEMSTAD - Djaluna den oranan di anochi, a tuma lugá un intento di atrako riba un trùk di distribushon di kombustibel di Curoil. E shofùr atento ku a tuma nota ku un deskonosí a logra subi riba trapi di e trùk, a kue mesora direkshon pa warda di polis Rio Canario i di e forma aki a logra evitá un suseso ku por tabata tin un desenlase lamentabel.
VANCOUVER - Còrsou ayera nochi na Vancouver, Canada, a hunga su di tres partido di e fase di grupo di CONCACAF Nations League. E rival tabata Canada ku a resultá di un nivel basta superior na Kòrsou i esaki a keda demostrá tantu na e manera fásil ku nan a dominá e wega komo tambe e kuater golnan ku a keda anotá.
WILLEMSTAD - Ayera Velas Latinoamérica 2022 (VLAC 2022) a ranka sali 8 or di mainta ora defensa hulandes ta risibí e barku Cuauhtémoc di Mexico ku tirunan di saludo na entrada di haf di Kòrsou. Djis su tras a sigui tur e otro barkunan di bela (tallships) risibí pa kantidat di persona ku a bai para na entrada di St. Anabaai. Bon biní na nos dushi Kòrsou!
SAN PEDRO SULA - Ayera nochi selekshon di Kòrsou a enfrentá selekshon den nan di dos wega di CONCACAF Nations League. Esaki despues di a pèrdè e promé wega ku skor mínimo djabièrnè den stadion Ergilio Hato. Kòrsou a kuminsá ku un 4-3-3 ayera. Kaminda tabatin 3 modifikashon di e 11 ku a kuminsá e promé djabièrnè na Kòrsou. Leandro Bacuna, Juninho Bacuna a drenta na lugá di Roly Bonevacia i Kenji Gorre. Miéntras ku Roshon van Eijma a remplasá Suently Alberto ku no a rekuperá kompletu di su leshon.


text:
Sosial
Kor Maestronan Penshoná ta aktivá ku un tremendo enkuentro sosial
Despues di tabata in-aktivo pa dos aña i mei, miembronan di Kor Maestronan Penshoná (KMP) a bini huntu atrobe, riba djadumingu 15 di mei último,durante un atardi sosial, mashá ameno. Tabatin momentu di sosialisashon, músika di e banda di kor, charla informativo, wega, kanto, un sukulento almuerso i bibida pa freska garganta, tur esaki den un hòfi koosi, Hòfi Casper na Sta. Rosa. Tabata reina un ambiente hopi amikal i tur presente a gosa sin fin di e aktividat, organisá pa e Komishon ku ta dirigí KMP. Tur kos a kana na ora i bon organisá.
E aktual dirigènt di kor, sr. Frank Francisca, a duna di konosé na miembronan ku pa motibu di salú e lo no por sigui dirigí KMP, loke ta nifiká un pèrdida sigur pa KMP. Sra. Grace Goede, maestra di seremonia fiel di KMP tambe tabata presente. Miembronan a duna di konosé di ke sigui ku kor i a tuma e desishon pa start di nobo ku ensayo pa nan konsierto di hubileo. Pa motibu di covid esaki a kai na awa na aña 2020. Ku poder di Dios esaki lo tuma lugá na fin di òktober i lo keda dediká na sr. Frank Francisca. Diferente miembro a duna di konosé ku nan lo kier a stòp pero ora nan a bini i a sinti kon dushi tabata e ambiente den hòfi Casper i spesial ora a kanta e kantikanan, e nostalgia a bira asina grandi, ku einan mes nan a disidí ku nan ta keda. Sin mas KMP a yena un bashí na Kòrsou i ta pa e motibu ei, tur integrante ta kontentu ku pronto nan lo por ta para riba tarima atrobe pa duna tur nos hendenan, spesial e grupo di 60 plùs un atardi agradabel. E rekuerdonan ku e kantikanan di KMP ta asina grandi ku hopi hende ta sòru di ta presente pa nan por disfrutá.
KMP ta pidi tur su fanátikonan ku konstantemente ta keda puntra ki dia tin konsierto atrobe, pa keda pendiente! Un konseho ta pa manera anunsiá ku karchi ta na benta pa reserva/ kumpra bo karchi ya ku eksperensia ta demostrá ku TUR karchi ta kaba den un frega di wowo.
E potrètnan ta duna un impreshon kon e atardi sosial a transkurí.
Sosial
Promé ‘Trumpet Challenge 2022’ djarason dia 22 di yuni den Sambil
WILLEMSTAD – Por fin e dia ta yegando pa Kòrsou konosé su promé trumpet challege 2022. Esaki lo tuma lugá djarason awor dia 22 di yüni den Sambil pa 7 or di anochi.
Despues di vários luna di preparashon bou di direkshon di Hector Sampson, e trompetistanan aki ta kla pa laga pueblo di Kòrsou disfrutá di nan músika.
Manera ta konosí, Fundashon WESU a bin ta trata riba e parti di formashon musikal i organisá na desèmber último, e promé Trombone Challenge ku tabata un éksito total.
Awor ta toka turno na trompetistanan pa nan tin nan Trumpet Challenge i despues di vários luna di preparashon intensivo, djarason awor dia 22 di yüni, Pueblo di Kòrsou por bai disfrutá grátis di nan presentashon.
E evento lo tuma lugá riba e stage grandi skùin dilanti Victoria Secret den Sambil. E evento lo kuminsá eksaktamente 7 pm i ta algun kansion nan lo bai presentá. P’esei un apelashon ta na tur hende ku ta interesá pa wak nan, pa nan tei presente den Sambil djarason awor.
Sosial
AMAK ta partisipá dos gran baluarte di farandula ku a bai laga nos
WILLEMSTAD – Djamars anochi a drenta e notisia tristu ku e konosido Patrick Janzen a bai laga nos i den oranan di mardugá djarason 9 di yüni 2022, e pianista, kompositor i areglista Eddy Mar a bai sosegá.
Patrick Janzen
Pa lokual ku ta trata e personahe di Patrick Janzen, nos a komprondé ku el a fayesé na un edat di 53 aña na su kas, despues di tabata hospitalisá pa algun dia.
Patrick a bai laga nos na un edat relativamente hóben i durante su trayektoria den farándula, e tabata envolví den diferente aktividat farandulero tantu aki na Kòrsou komo na Ulanda.
Patrick a inisiá ku su negoshi i pone lus i harma stage pa diferente aktividat i seguidamente ela formalisá su aktividatnan ku lantamentu di Ola ku ta nifiká Organisashon pa Lanta Ambiente.
Patrick tabata pone zonido i meks pa diferente agrupashon musikal i un di su éksitonan grandi tabata lantamentu di e Agrupashon Musikal No Game, ku a kosechá hopi popularidat i hasta a konkista e titulo di Rei di Tumba ku Reinir Lijfrock komo kantante na 2006.
Último tempunan aki, Patrick a lanta un grupo musikal di Bachata i tabata tin intenshon tambe pa lanta un grupo di Kòmbèk i formalisá regreso di No Game. Lamentablemente e no por a logra realisá tur su soñonan
Eddy Mar
Pa loke ta trata fayesimentu di Eddy Mar, AMAK por menshoná ku e tabata hopi aktivo tantu komo músiko, pero tambe durante mas ku 10 aña komo dosente di e proyekto di Formashon Musikal den Bario.
Eddy Mar tabata forma parti di diferente agrupashon musikal i esnan ku sigur el a kosecha hopi éksito kune tabata e agrupashonnan musikal Dynamics i BESS ku tabata un agrupashon musikal ku e i defuntu Mr. Babalu tabata dirigí musikalmente.
Eddy Mar durante último tempu ku a pasa tabata sufri di kebrante di salu i den oranan di mardugá di djarason el a bin fayesé.
Direktiva di AMAK ta ekspresá su sentido de pésame na famianan di Patrick Janzen i Eddy Mar. Ku nan alma sosegá na pas.
Sosial
HOPI INTERES PA KURSO DI HISTORIA DI MUZIK DI KORSOU ORGANISA PA CCC
Willemstad – Durante e periodo di 7 di febrüari te ku 16 di mei 2022 Sentro Kultural Kòrsou a organisá otro interesante Kurso Historia di Muzik di Kòrsou den su Sentro situá na Emmastad, kua tabata na enkargo di e konosido músiko Henri (Harry) Moen.
Den e kurso aki a trata desaroyo di muzik tradishonal di Kòrsou di e époka entre 1863 i 2000. Entre otro e kursantenan ta siña rekonosé ritmonan tradishonal i konhuntonan musikal, tambe nan ta sera konosi ku kompositor i otro desaroyonan den muzik di Kòrsou. Huntu ku esaki tambe nan ta haña un bista di aspektonan sosial i ekonómiko ku tin relashon ku e desaroyo.
E kurso un biaha mas tabata un èksito total na opinion di e kursantenan ku a yena un bashí na informashon tokante nos muzik. E forma úniko di duna lès di señor Harry Moen i su splikashon al kaso, kla i konsiso a mantené un entusiasmo kontínuo serka e kursantenan.
Djaluna 16 di mei ultimo e kursantenan presente a risibí nan sertifikado for di man di señor Harry Moen i señor Henri Cornelia, Presidente di Fundashon Sentro Kultural Kòrsou. Esnan ku a kalifiká pa nan sertifikado ta: Valentina Cijntje-Engelhardt, Alton Gordon, Rose-Marie Heije, Frensel Malacia, Isolda Mansana, Aronnette Martis, Jacqueline Nicia, Elvin Rijke, Lidwina Rodriguez, Aemilius Palm, John Scheidelaar i Glenda Sluis
Sentro Kultural Kòrsou ta felisitá tur e partisipantenan i nan dosente ku èksito di e kurso. For di aña 2012 un total di 176 kursante, di ken 67 penshonado, a risibí nan sertifikado di partisipashon na e kurso.
Daily Nobo
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Mama ku ruman di viktima mortal no-intenshonal no ta kobra kompensashon
Minister di Finansa di Aruba: Aruba ta manehá su finansa mihó ku Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Barcelona no ta entrega: Bayern ta pidi 60.000.000 pa “Lewa”…
Tin indikashon fuerte: Hulanda ainda lo no ta pidi despensa pa su pasado di esklabitut
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal21 hours ago
Alumnonan di Skol Sint Antonius a traha modelo di lanthùisnan
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Ko akusado a bisa ku e tambe ke papia e bèrdat
WILLEMSTAD.- Korte di apelashon, ayera a trata e kaso di e asesinato kruel ku a haña e nòmber Barí, pro forma. Ta trata di e kaso kaminda e komersiante venezolano Angel Barios Rodriguez, a keda derá bibu riba tereno di un finka na Choloma, den e periodo di 8 febrüari pa 30 di mart 2020.
Ministerio Públiko ta akusá un kantidat di 9 venezolano di ta involukrá den e kaso aki. E sospechoso prinsipal M. Ordonez (21) nasé na Venezuela ku tabata traha pe víktima, kolektando sèn pa manda Venezuela, a bin ku e plan pa likidá e hòmber, pasó e tabata deb’é mas di 13 mil florin.
Ordonez a duna deklarashonnan amplio na hustisia, ku a kondusí na detenshon di tur e otro akusadonan. Tur a haña kastigunan haltu.
Ayera Ordonez a duna di konosé, ku e ke sigui koperá ku hustisia pa trese mas klaridat den e kaso. El a bisa ku e sa unda e hòmber Maikel ku a koba e buraku pa dera e víktima ta na Venezuela. Maikel a hui bai Venezuela, despues ku polis a detené e akusadonan.
Un otro akusado tambe a bisa ayera ku e ke papia e bèrdat. Segun e akusado, e ke papia e bèrdat pa trese mas klaridat den e kaso aki. E ke papia ku polis, pero lo no bai divulgá nòmber.
E abogadonan a hasi vários deseo di investigashon, pero e tribunal a honra petishon pa skucha e akusadonan komo testigu. E tribunal di Hof a bisa, ku nan lo keda skuchá durante tratamentu di e kaso ku ta tuma lugá na luna di mart binidero.
Tur kos a kuminsá na momento ku polis a deskubrí un outo na kandela, riba Dam Pretu dia 9 di febrüari 2020. Despues di un investigashon, a resultá ku e outo tabata pertenesé na e víktima Barios. Mas den oranan di anochi, a drenta un informashon ku e víktima a desaparesé.
Polis a skucha e señora ku ta traha na kas di e víktima, ku a deklará ku e último bia el a tende Barios tabata diskutí na telefòn ku su trahadó Ordonez over di pagamentu.
Ora e víktima a sera telefòn, el a bisa e señora ku e no tin konfiansa den Ordonez, pa motibu ku den pasado el a traha pe kaba, pero despues a kore kuné paso el a hòrt’é.
Polis ku a kuminsá ku investigashon, a mira ku un hende a subi e kuenta bankario di e víktima e mesun un anochi ku el a disparsé.
A resultá ku Ordonez ta esun ku a subi kuenta di e víktima via di e token. Polis a tene entrada hudisial na Ordonez su kas i a haña e token di Banko Caribe di e víktima den su poder. Esei tabata sufisiente motibu pa detené.
Na polis Ordonez a duna vários deklarashon basa riba mentira, pero despues a disidí di basha bou i bisa ku nan a sekuestrá e komersiante i tir’é den buraku bibu.
Aki el a basha bou nòmber di tur esnan ku a yud’é i asina kondusí na tur su detenshon. El a bisa ku nan 5 a sekuestrá e komersiante, promé na su kas i bai kuné na Finka na Choloma.
Nan a obligá e víktima pa duna su number di kuenta i ora ku nan a wak, e tabatin solamente 1000 florin riba su kuenta bankario.
Esei a pone ku un di nan a bira furioso i a bisa pa tira e komersiante den e buraku tape, pasó el a mira nan kara. Durante tratamentu di e kaso den korte di promé instansia, tur e akusadonan a tira falta riba Ordonez.
E kaso a keda posponé i lo keda tratá na luna di mart binidero.


text:
E carbohidratonan por yuda hiba bo dreamland. Mester djis scoge esnan corecto. Na luga di carbohidrato sucu manera cuki y bolo, opta pa algo manera oatmeal. Oats ta rico den amino acid triptofano, cu ta converti den serotonina, un neurotransmisor cu ta yuda nos pa relaha. Evita oatmeal hopi sucu y na su luga pone ariba nuts corta chikito of berries. Of purba un chocolate chip, raspberry of oatmeal cookie, (evita chuculati si bo ta sensibel na cafeina)un ora prome cu drumi, of purba algo cu ta e faborito anochi laat, cu ta un cereal integral y lechi.
1. Tart cherries
Cherries a ricibi bon recomendacion pa promove recuperacion despues di ehercicio, pero e fruta tambe ta util pa yuda bo drumi miho anochi. Un estudio a conclui cu e ‘proefpersonen’ di edad avansa cu a bebe Montmorency tart cherry juice dos biaha pa dia durante 14 dia, por a drumi 84 minuut mas cu e grupo placebo. (E proposito di e grupo placebo ta pa tene na cuenta e efecto placebo, esey kiermen, e efectonan di e tratamento cu no ta depende di e tratamento mes). Un ora extra di soño ta bastante significativo.
2. Druif
Naturalmente sucu y saludabel pa e curason, druif ta contene tambe melatonina, un hormona cu ta regula e ciclo di soño den e curpa. Na luga di finalisa e anochi cu un cos dushi sucu manera ijs cream of bolo, purba come un troshi di druif. Of si bo tin hamber, traha un sandwich di pindakaas cu druif na luga di jam.
3. Lechi
E mamanan semper tabata recomenda pa bebe un copi di lechi cayente prome cu drumi pa yuda bo pega soño, mane hopi otro cos cu nan tin rason. Lechi ta contene amino acid tryptophan, cu ta converti den serotonin. Ademas, un glas di lechi di 8 ons (skim of whole) tin 8 gram di proteina, loke por yuda bo sinti mas satisfecho prome cu subi riba cama. Finalmente, e confort cu un copi di lechi cayente por brinda ta net loke bo mester pa calma bo nervionan.
Si bo ta intolerante na lactose, purba cashew milk cayente. Cushupete ta contene magnesio, un mineral involucra den e ciclo di soño cu ta yuda relahacion. Cualkier sea e lechi cu bo scoge pa bebe, corda pa disfruta di dje un ora prome cu bay drumi pa asina bo no mester spierta pa un trip pa den baño.
4. Fatty fish
Fatty fish, incluyendo salmou, tuna, haring y sardin, ta aparentemente un alimento milagroso. Un alimento basico di e dieta Mediterraneo, cu ta ofrece un bon fuente di proteina, hunto cu un cantidad significativo di omega-3 fatty acids y vitamina D, ambos involucra den e regulacion di serotonin, un neurotransmisor cu ta afecta e.o. nos soño. The Dietary Guidelines ta recomenda pa come pisca 2 pa 3 biaha pa siman, prepara di tur manera, pa asina obtene e nutrientenan cu nos mester y tin un bon soño anochi.
Con drumi miho posibel
Traha un plan pa drumi miho ta inteligente pa bo salud en general. E receta pa drumi bon ta haci ehercio modera diariamente, limita cafeina atardi, come un dinner light, bay poco poco cu alcohol, y inclui alimento cu ta yuda bo soño. Y un snack chikito prome cu drumi of bebe algo cayente por ta djis loke bo mester, pa garantisa un soño profundo. Sweet dreams!


text:
ORANJESTAD (AAN): Diabierna atardi a sosode un accidente den cadena na Paradera, ora cu auto a dal tras di otro.
Akinan un auto Suzuki Swift color blauw scur a dal tras di un pickup Mitsubishi 4×4 color berde cu na su turno a dal un Kia Picanto color shinishi.
E impacto a sona hopi duro y e daño material ta basta grandi.
E señora di e Suzuki mester a haya asistencia di personal di Ambulance, debi cu el a dal cu su cara den e stuurwiel di e auto y tabata sangra na su boca.
https://diario.aw/categories/noticia/policial/accidente-den-cadena-a-laga-un-persona-herida#sigProId92f92df257


text:
Ni Prome Minister ni Minister Glenbert Croes kier responsabilisa na Parlamento
Fraccion di MAS ta urgi Prome Minister Evelyn Wever Croes pa entrega e rapport di Centraal Accountants Dienst, CAD riba e maneho financiero di Aruba Huis na Parlamento. Lider di e fraccion drs. Marisol Lopez Tromp ta enfatisa cu locual Prome Minister mes a bisa di e rapport ta duna di compronde cu e investigacion ta cla. Contrario na e declaracion publico di Evelyn Wever Croes cu ainda e no por comenta pasobra e investigacion di CAD ta andando.
Miembro di e fraccion di MAS, Aquanette Gunn, firma pa drs. Lopez Tromp a manda carta pa Prome Minister pa por haya e rapport pa lesa, pa asina duna claridad y transparencia riba kico ta sosodiendo na Aruba Huis. “E mes a bin na mas cu un ocasion pa splica cu tin un investigacion andando door di CAD. Despues nos a tende cu Departamento pa Recurso Humano, DRH a haci investigacion. Loke nos a pidi recientemente ta pa manda copia di e rapport di CAD pa Parlamento, caminda nan lo a investiga supuesto iregularidad na Aruba Huis.” Lopez Tromp a bisa den cuadro di transparencia y integridad lo kier e documentonan.
“Nos tin tur derecho pa ricibi e relato di locual a sosode pasobra ta trata aki placa di pueblo.”
Pero, manera tabata e caso cu Minister Glenbert Croes, ta parce cu Prome Minister Evelyn Wever Croes tampoco ta cumpli cu e instruccion di Parlamentarionan pa bin duna splicacion. “Nos ta mira cu Minister President a bisa algo cu ta hopi straño. El a bisa cu e rapport no ta cla. Pero ta un investigacion cu a inicia hopi luna pasa. Pero den mesun rosea, Prome Minister ta bisa cu ta trahando riba sugerencianan cu CAD y DRH a duna.” Pa Lopez Tromp, esaki ta un contradiccion, pasobra pa por tin e sugerencia y recomendacionnan, mester tin e rapport den posesion. “Den ki forma cu e ta, nos tin derecho pa pidie y como Prome Minister, e tin e deber pa entrega esaki na Parlamento. E mester bin den sala di Parlamento pa splica di e contenido y manda e rapport pa nos.” E Parlamentario a splica cu den un investigacion di e indole aki, ehecuta pa CAD semper tin sugerencia kico pa haci despues cu a analisa un situacion. “Kiermen nos mester ricibi e rapport.”
Lo bolbe manda un carta pa Minister President Evelyn Wever Croes pa haci e rapport di CAD publico. E hecho cu Minister Plenipotenciario Guillfred Besaril a retira no ta kita di e urgencia pa Parlamento por sa kico a sosode na Aruba Huis. “Nada den e proceduranan cu tin den Parlamento y ta hancra den Constitucion, ta stroba pa nos pidi pa e documentonan.
Rappel 2
Pero mescos cu ta urgi Prome Minister pa ta transparente cu Parlamento riba kico a sosode na Aruba Huis, ta insisti cu Minister Glenbert Croes mester duna cuenta pa e caso cu el a perde den corte di LAR.
Fraccion di MAS y Accion21 a bolbe manda un carta pa Presidente di Parlamento mr. Edgard Vrolijk, despues di a tuma nota di e contesta di Minister encarga cu Labor, Energia y Integracion Sr. Glenbert Croes kende den un carta ta bisa cu e no ta haya apropia pa duna comentario den un caso cu ta andando. Aki Minister Croes ta referi na e tratamento den corte di Prome Instancia cu ainda mester tuma su decision. Den e caso di LAR, hues a bisa cu e Minister a actua contra ley ora cu el a kita autoridad di Director di DIMAS, mr. Kathy Paskel.
Pero den e di dos rappel, e dos fraccionnan ta recorda e Minister cu conforma articulo III.17 di Constitucion di Aruba, un Parlamentario tin derecho pa haci pregunta na Minister pa su maneho y cu no mester di aprobacion di Parlamento of Presidente di Parlamento. Ora di ehecuta e tarea di control di Parlamento ta haci uso di e derecho pa informacion y e derecho di haci pregunta ta un derecho di cada Parlamentario y e ta hancra den Constitucion.
Tres forma di responsabilidad
Segun Constitucion, Gobierno ta obliga pa duna cada Parlamentario informacion cu e ultimo aki ta pidi. E tres formanan di responsabilidad pa esnan cu ta carga e tarea ehecutivo tur ta basa riba e intencion pa Parlamentarionan por dirigi nan mes na e sirbido publico special, su maneho, ehecucion y decisionnan y actonan. “Esun mas yamativo di e responsabilidad aki ta e variante politico unda Ministernan ta responsabel pa un organo representativo eligi, pa e maneho cu nan ta hiba y e forma con nan ta duna contenido personal na e funcion,” e carta ta bisa, enfatisando cu nan accionnan ta suheto na supervision publico.
E aplicacion di e derecho di haci pregunta cu ta den Constitucion ta nifica tambe cu e Parlamentario tin derecho riba contesta. E punto di salida ta cu representante di pueblo tin derecho riba informacion y netamente pa e motibo aki e derecho aki den e structura di Parlamento tin un posicion asina prominente. “E unico ora cu un Minister por keda sin contesta ta den caso cu e contestanan por haci daño na Pais Aruba of Reino. Y e carta di Minister Croes no ta afecta ningun aspecto di interes di Pais Aruba y/of Reino Hulandes, pues Minister no por keda sin contesta.”
Reunion publico
Esey ta motibo tambe pakico e dos fraccionnan un biaha mas ta recorda (rappel) di nan peticion di 1 di Juni 2022 pa e Minister, mas pronto posibel duna claridad riba e consecuencianan di e decision di hues relaciona cu e caso cu mr. Kathy Ruiz Paskel a entama na LAR y a gana.
E Parlamentarionan a urgi Presidente di Parlamento Vrolijk pa un biaha mas invita Minister Glenbert Croes, mas pronto posibel, pa un reunion publico cu e unico punto di agenda, “e sentencia di 30 di Mei 2022, cu ta confirma e actonan ilegal contra mr. Kathleen Ruiz Paskel y e consecuencianan pa e decisionnan di Minister cu a keda suspendi.
E carta aki, ta sigui e prome recordatorio cu e fraccionnan a manda dia 13 di Juni, 2022.
Segun Lopez Tromp, Minister Glenbert Croes no kier responsabilisa su mes a pesar di e hecho cu “hues a laga su proceduranan na werki. hues a bisa cu el a tuma e pasonan robes. E ta hopi straño pa nos cu un Minister cu tanto aña den e trabou aki, ta tuma pasonan pa hala un hende un banda y haci esaki den un forma incorecto, contra ley, contra Constitucion y contra e Ley Instalacion Ministerio. Ta p’esey nos a pidie pa bin splica kico e consecuencianan di e sentencia aki, ki consecuencia e tin pa e proceduranan diario den DIMAS y kico a cambia despues di a ricibi e sentencia aki. Nos kier sa.” Lopez Tromp a bisa cu hopi hende ta acudi na DIMAS y mester tin claridad riba e decretonan Ministerial di Glenbert Croes. “Presidente di Parlamento mester yama e reunion publico den tanto dia y den e di tres carta aki nos ta splica hopi cla cu e Minister mester bin y aki splica. Si e kier papia hopi of tiki, pero ta splica den Parlamento,” ta e declaracion di Marisol Lopez Tromp. “Nos ta hefe di Gobierno,” el a enfatisa, y ta kere cu kizas huristanan di e Minister por splik’e di e articulo den Constitucion cu ta ilustra esaki.


text:
Ronde van Aruba
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Ronde van Aruba ta un careda di 72 kilometer rond di Aruba completo, cu ta tuma luga anualmente na luna di mei. E ta un di e eventonan deportivo mas grandi y popular di Aruba. For di su inicio na 1971 e careda ta wordo organisa pa e departamento di deporte di marinierskazerne Savaneta. Despues cu a habri e participacion pa no-militar na 1987 e evento a crece den popularidad y ta atrae coredonan tambe di Boneiro, Corsow, Hulanda y Merca.[1]
Den e di 29 edicion na 2021 tabatin 660 participante, reparti den 151 team di estafete cu 4 coredo, (2 x 9 km pa cada coredo); 24 team di relevo cu dos coredo (2 x 18 km pa cada coredo) y 8 coredo individual (72 m).[2]
Ruta[editá | editá fuente]
E ruta ta representa un di e rutanan mas pisa y mas largo den Caribe.[3] E tin un distancia total di 72 km y ta core pa gran parti canto di e costanan di Aruba, consistiendo di pidanan asfalta y no-asfalta. E careda ta cuminsa y start na Marinierskazerne na Savaneta. Pa e careda di relevo e ruta ta parti den ocho trayecto di alrededor 9,2 km. E luganan di cambio ta Boca Grandi (8,2 km), Boca Prins (16,5 km), Ayo Rock (26 km), Alto Vista (33,6 km), Boca Catalina (42,8 km), Bushiri (52,7 km) y Arugas na Barcadera (62,2 km).